text:
sábado, 10 de março de 2012
DIKLARASON PA OKAZION DI DIA INTERNASIONAL DI LINGUA MATÉRNU
Foi na 30u Seson di Konferénsia Jeral di UNESCO, na anu 1999, ki instituídu 21 di febreru komu dia internasional di língua matérnu.
Ta parse-nu ma objetivu y inportánsia di es dia ka meste splikason. Lingua matérnu é di kes midjór instrumentu ki un povu ten pa kumunika, pa dialoga, pa dizenvolve arti y prezerva kultura, pa kria dizenvolvimentu y raforsa sidadania.
Língua matérnu é, tanbe, un spésia di oksijéniu ki ta alimenta y ta fortifika tisidu di Nason. El é koluna vertebral di stória, di kultura y di identidadi di un povu. Sen el, nu ta duvida si Nason pode ten, si Nason pode izisti y dizenvolve na armonia y na integridadi.
Kriolu kabuverdianu é língua di identidadi, é língua di Nason. Na Kabuverdi ô na emigrason, língua ki midjór ta uni-nu é nos kriolu. Y si kriolu ten tudu es inportánsia-li, pamodi ki inda nu ta tuntunhi, nu ta izita ku si afirmason, ku si ofisializason? Ki kada un di nos, ku koerénsia, rusponde es purgunta.
Komu sidadon, y komu difensor di nos língua y di nos kultura, nu krê fla ma afirmason di kriolu é un nisisidadi anbiental y identitáriu, é un atu di kultura y di sidadania, é un izijénsia di demokrasia y di dizenvolvimentu.
Pur isu, enkuantu diretus linguístikus di nos povu ka ser asumidu, ruspetu pa diretus fundamental di ómi, na nos téra, ta kontinua inkonplétu.
Mas, nu debe rajista ma, na prosésu di afirmason di nos língua matérnu, txeu kaminhu dja andadu. Asi, na es dia internasional di língua matérnu, nu krê ominâjia nos povu pa si razisténsia linguístiku; nu krê ominâjia nos múzika y nos konpozitoris ki fase di kriolu un instrumentu privilejiadu di kriason; nu krê ominâjia nos emigrantis ki fase di kriolu un ponti di ligason ku téra y ku kultura; nu krê ominâjia alguns Igreja ki dja traduzi parti di Bíblia pa kriolu y ki ta utiliza kriolu na atus di kultu. Nu ka pode dexa tanbe di fla un palavra di rakonhisimentu pa struturas di ensinu di kriolu na Mérka, pa studiozus y alguns skritor nasional y stranjeru dianti di kontributu ki es da y es sa ta da pa diféza y valorizason di nos língua matérnu.
Oxi, pulítikus y governantis, dja komesa ta rakonhise ma tudu kusa ki nu krê, na kanpu linguístiku, inda nu ka pode ten, mas tanbe ma sima nu sta nu ka debe fika. Parse-nu ma Óra Grandi di kriolu sa ta txiga manenti. Pasu pa pasu y ku rumu suguru, sol di kriolu ta subi na orizonti, agu di txuba ta disprinda di séu y kodjéta di língua matérnu, kada bês más fadjadu, ta festejadu y ta kantadu na tereru di nos kultura y di nos dizenvolvimentu.
Oxi, dia internasional di língua matérnu, nos dizeju y nos pididu é pa diretus linguístikus di kriolu ser ruspetadu na nos téra, na rítimu y na konpasu di nos azágua. Govérnu sta disididu trabadja pa afirmason di es diretu fundamental ki ten kubertura di Konstituison. Y si é kel-la tanbe ki sosiedadi y partidus pulítiku krê, azágua di kriolu ten ki ser fadjadu, sen kóre pa ka kansa na kaminhu, mas tanbe sen norostia y sen nsoda na sónbra di prekonseitu, di ignoránsia y di dizinformason. Dja nu fla, sta fladu – Praia, 21 di febreru di 2005.
Subscrever: Enviar comentários (Atom)


c: text/html

text:
Maleta “suspeitu“ ki embarka “sen dono” na Sal gera panico na aeroporto di Tenerife
Pamodi kompanhia di aviason fla ma es ka sabi kenha ki ê dono .
So es informa ma autoridades sta tenta identifica “es responsavel” ki autoriza embarque di es maleta sen si donu na aeroporto de origem, ou seja, na Aeroporto Internacional Amilcar Cabral, na Sal.
Kontiúdu di maleta també ka reveladu. So sabedu ma ê staba sen dono y por isu ê cauza panico na aeroporto Reina Sofia, na Tenerife Sul, na noite di kuarta pa kinta-fera.
Era un voo Sal/Londres di Thomas Kook Airlines( foto)
Avion (un Airbus A321) tevi ki aterra na Tenerife y ê foi imeditamenti rodiadu pa forsas di seguransa y pa katxor rastriadoris. Tudu passagerus foi evacuadu y avion lebadu pa zona di bomberus undi ê foi rabistadu longi di vista di curiozus ki kreba sabi kuzé ki sta passaba.
Finalmenti maleta tradu di avion y voo txiga Londres la pa madrugada di es kinta-fera ku 5 hora di atrazu. Passageros mostra ses indignason na rede social pamodi duranti paragen criansas ka dadu kumida y adultos ka dadu ninhun aperitivo..... Tambe por algun motivo es liga es maleta “suspeitoza” ku chegada a Cabo Verde di Shauqi Awad Balzuhair. kel prezu di Guantanamo ki passa 14 ano na cadeia suspeitu di terrorismo. fonte:ok

robotstxt: allowed

filter: keep


text:
Quem sou
- Johnny Pina
- Se tudo se fizer ao nada, do nada retornará tudo e milagres desvanecerão se nada se fizer em tudo.
sábado, 21 de maio de 2011
Klaridadi
Ten sertus mumentus na vida ki bu ten k inguli sapus pa fazi alguen filiz. Ten algun mal nisu??
Nau. Talvez kela seja problema di mundu. Txeu bez ta faltanu dis'sernimentu pa mondu nos orgulhu, i odja mas pa ken ki sta na nos ladu di ki so pa nos propi biku. Ten txeu izemplus pa da, prinsipalmenti en rilason a fe na Deus, na nos, na vida, na kumpanheru. Nos e kapaz di abri boka i nun apisi dizinbrudja un xpreson tipu:"NTA MATAU", asin d sangui friu, kabesa kenti, kabesa friu, sei la, mas d mesmu modu ta faltanu koragi di txeu bez fla :"nta amau", ou tipu "nta purduau", "dja pasa", "KA MESTI BRIGA".
Nu ten na nos vida 24 ora di kada dia, 7 dia pa simana, i nu entantu nu ta atxa penoso pasa un ora, apenas UN ORA ta obi palavra d Deus ki ka e apenas storias inventadus, mas sin motivus i kaminhus di vivi un vida di partilha, di armonia, d irmandadi, di "djunta mo". Sen entra pa ladu riligiozu, palavras proferidus na igreja e apenas i so exsertus di un livru di etika i "boas maneiras", djuntadu ku direitus umanus i entritantu ken ki ta skodji siguil e markadu komu dodu, nosenti, enfin kuzas d boka des mundu iguinoranti i duenti.
Vida pur si so dja e komplikadu, bu ten ki sai, ba skola, ba trabadju, buska kel pon d hj ku manhan, pamo di onti dja kaba, vida d kori, xinta poku, labanta stika kanela fumu ta baza ki nen kor d kamisa bu ka ta odja d ken ki bu pasa nel i inda nu mesti komplikal mas?!?!
Nu mesti klarici nos dia, ilumina nos noti, ragala odju, abri boka ku serteza ma kel k nu papia tudu alguen ta fika kuel na kantu d obidu moda barudju d muzika dipos di sai d diskoteka ta bumbumbum dentu nos kabesa, nu mesti para i odja ma ten mas ka fazenu midjor, ka fazeu di feru, nu kontinua d karni i osu, mortal pa kumpanheru sima Deus fazenu.
Faltanu intendi ma nu sta li pamodi kuza k nu pistadu i nu ten kel dia sertu di intregal, i el e ton poku, ton poku ki e ta kaba ku agu, ku terra, ku lumi, ku gelu, ku fomi, sedi. Sodadi me ta da kabu del, alcool, droga i mas pior as vez un granzinhu d arroz desviadu e suficienti pa tranu el. E so kel um sopru d vida, kel un respirason. pamo nu ka ta gastal na sforsa pa djuda nos sosiedadi kria, ivului, fika mas limpu, mas iluminadu, mas fresku, mas saudavel i mas aptisivel a vida, a amor, a vizinhansa na kurason d kada un?
Klaridadi k nu mesti e na disizon, na rizolvi kuzas d kabesa friu, pidi opiinion d ken k sta d fora pa nu ka inbrudja na lumi i nu sai kemadu, klaridadi na lenbra ma ken k sta na nos ladu me e viventi, ten k kume, ri, VIVI.
É, isso mesmo!! VIVER. NA PAZ E ALEGRIA COM OS IRMÃOS COM QUE DEUS ME PRESENTEOU.
by Johnny Pina
quinta-feira, 5 de maio de 2011
Luz...
Hoje acordei pensando que tudo seria fácil. Decidi viver fácilmente este amanhecer e enfeitar a noite com o coração cheio de alegrias. Decidi pintar o dia de amor e paz, passando a tarde em harmonia com a minha alma, escrever o que me alegra e fazer o que me apraz, não invandindo a aura de ninguém, pois não é justo levar no espirito a sensação de que pisamos em alguem, ou simplesmente tiramos dela a liberdade de viver no seu quadrado.
E assim fiz o meu dia caminhar numa estrada de sonho, embora o tenha vivido acordado, entre humanos inocentes e pecadores.
by Johnny Pina
Subscrever: Mensagens (Atom)


text:
VIVE SIMA UN KRISTON
Nhos djuda nhos família lenbra di Jeová
Jeremias dadu un diziginason pa aviza judeus ma ka ta duraba Jiruzalen ta sérba distruídu pamodi es skese di Jeová. (Je 13:25) Modi ki nason di Judá txiga na un situason di perde ses amizadi ku Jeová? Kes família di israelitas perde ses amizadi ku Jeová. Pode ser ki xéfis di família ka sigi orientason di Jeová ki sta na Deuteronómio 6:5-7.
Famílias ki ten un amizadi fórti ku Jeová ta djuda kongregasons fika unidu na dias di oji. Xéfis di família pode djuda ses família lenbra di Jeová óras ki es ta faze Adorason na família tudu simana i es ta analiza asuntus ki tudu algen ta meste. (Sal 22:27) Dipôs di odja vídiu “Estas palavras . . . têm de estar sobre o teu coração” — Entrevistas com famílias, responde kes pergunta li:
Modi ki alguns família konsigi vense kes difikuldadi di faze adorason na família?
Kal ki é alguns benson di faze adorason na família tudu simana i di ten un prugrama ku asuntus ki ta djuda tudu algen na família?
Ki prublémas N ten na faze adorason na família i modi ki N sta ta pensa na rezolve-s?


text:
Treinadores ta fla ma basquetebol di Indira ê mutu + di ki numeros y estatistica... Si amor pa jogo y paixon ki ê ta mostra na kampu ta trazi un otu alegria ki ta kontagia publico y colegas. Bon na difendi y bon na ataque
Ê Indira Evora, kapiton di equipa di basketebol fiminino di St Michael College, na cidade di Winooski, estado di Vermont.
Indira ta lembra mutu poku di Cabo Verde pamodi ê viaja pa Merka kuandu ê tinha 4 ano di idade pa reuni ku si mai Isabel ki dexal pa trás mas ki dipos manda buskal. Di terra undi ki ê naci so ê sabi kes stórias ki si mai ku si familia ta kontal mas ê fla ma un di si metas ê un dia vizita Cabo Verde pa ê re-discubri si raiz.
Indira kumesa ta juga basketebol ku 6 anos di idade, na cidade di Somerville, estado di Massachusetts. El era unica menina ki ta jugaba na Liga di rapazinhos y so + tardi ê ki ben entra na equipas femininas .
Pa alén di ser un excelente basquetebolista Indira ten també es kapacidadi di lideransa ki stal na sangui. Durante anos ê foi kapiton di equipa di basketebol fiminino di Liceu di Sommerville undi ê ta fika na ses “Livro D’Oru” komu segundu maior marcadora di sempri ( un total di 1.262 pontos na 4 anos ku un média di 21.4 pontos por jogo).
Foi tambe ku Liceu di Somerville ki Indira foi 4 bes “League All Star” pa alen di sagra kantu bes MVP di Liga di Boston y di fazi parti di seleson di Nova Inglaterra ki na 2012 entra na prestigiadu Torneio Nacional Junior di Estados Unidos “All Toournement Team” .
Pa prusigui si karrera desportivu y academico Indira “sina” pa St. Michael College na 2013 ( Tinha uns 60 colégios ta disputa si servisu.
Na Winooski , Vermont, es kriola di 19 anos logu sobresai non so komu atleta mas també komu lider, dentu y fora di kampu. Di forma ki foi ku naturalidadi ki Indira + un bes assumi komu kapiton di “Purple Knigts”, nome di equipa di meninas di colegio di St.Michaels ( apezar di ê gosta di difendi es “guarda” di 1 metru y 73 ê terceru midjor markador di si equipa ku un media di 10.1 pontos por jogo)
ROLE MODEL ...
Indira Evora ta odjadu kumu un izemplo, “un role model” pa raparigas di si idade sima aliaz direson di scola y propi “mayor” di si cidade ta reconheci. Ê ki pa alen di excelenti desportista es joven kriola ê també un studanti excepcional ( Na Liceu ê bai sempri pa kuadru d’honra y na colégio e ta sobresai komu studanti di Admnistrason di Negócios y Ciencias Politicas). Si objetivu ora ki ê kursa ê trabadja na Merka pa servisus di seguransa moda FBI ou “Homeland Security”.
Para já pa alén di “divirti” na juga basquetebol Indira sta “focadu” na si studu, sempri ta spera pa kel dia ki e ta poi pé na terra undi ki ê naci .... Y quem sabe komu Tubaron Azul na seleson nacional di Cabo Verde? fonte:ok


text:
Agenda cultural da Praia em debate
Ten un dibati sobri "O Papel da Câmara Municipal da Praia na Valorização da Cultura". Inda ben, pamodi txeu algen ten kel duvida li. Undi ki sta Piloru di Kultura di Praia - bon, keli é un dipartamentu ku prublemas na kuazi tudu kamara di Kabu Verdi... N ta lenbra ma kantu Filú ganha primeru mandatu, é asumi Piloru di Kultura pa mostra sé importansia. Ma kela podi ser un tiru pa kulatra. Pamodi Prizidenti di Kamara é txeu okupadu y un trabadjo di toma konta di kultura na un munisipiu sima Praia é ka mangui doxi. Nton, nu ta spera ma dibati di sesta fera ta ser prudutivu...


text:
19 ti 25 dizénbru
Isaías 11-16
Kántiku 143 i orason
Komentárius pa kumesa runion (3 min. ô ménus)
TIZORUS DI PALAVRA DI DEUS
“Konhisimentu di Jeová ta ben intxi Téra”: (10 min.)
Djobe jóias ki sta na Bíblia: (8 min.)
Is 11:1, 10 — Modi ki Jizus pode ser ‘toku ki nase di Jesé’ i omésmu ténpu ‘raís di Jesé’? (w06 1/12 p. 9 par. 6)
Is 13:17 — Di ki manera ki kes algen di Medo-Pérsa ta atxaba ma prata ka tinha valor i es ka ta gostaba di oru? (w06 1/12 p. 10 par. 10)
Kuzê ki N prende sobri Jeová na leitura di Bíblia di kel simana li?
Ki pártis di leitura di Bíblia di kel simana li N pode uza na pregason?
-
Leitura di Bíblia: (4 min. ô ménus) Is 13:17–14:8
FAZE BU MIDJÓR NA PREGASON
VIVE SIMA UN KRISTON
Kántiku 24
“Edukason di Jeová ta vense diskriminason”: (15 min.) Diskursu i komentárius di ken ki sta sisti. Mostra vídiu Johny e Gideon: Antes inimigos agora irmãos.
Studu di Bíblia na kongregason: (30 min.) kr kap. 5 pars. 18-25 i kuadru di rezumu “O Reino é mesmo real para você?”
Rezumu di runion i alguns asuntu di runion di otu simana (3 min.)
Kántiku 151 i orason
Lenbra: Poi múzika di kántiku novu ta toka un bês, dipôs ta kantadu.


text:
LISON 1
Tistimunhas di Jeová, ki tipu di algen es é?
Kantu Tistimunhas di Jeová ki bu konxe? Talvês bu ten un vizinhu, un koléga di skóla ô di trabadju ki é Tistimunha di Jeová. Ô talvês un di nos dja pâpia ku bo di Bíblia. Má nos é kenha? Pamodi ki nu ta pâpia ku otus algen di kuzas ki nu ta kridita na el?
Nos é sima tudu algen. Nos manera di ser ku nos manera di vive é diferenti. Alguns di nos ta staba na otus relijion i otus di nos nen ka ta kriditaba na Deus. Má, antis di nu bira Tistimunha di Jeová, nu tra ténpu pa studa i konxe dretu kuzê ki Bíblia ta fla. (Atus 17:11, BPK) Nu seta kuzê ki nu prende na Bíblia i nu disidi adora Jeová Deus.
Studa Bíblia ta djuda-nu. Sima tudu algen na mundu, nos tanbê nu ten prublémas i nos é ka perfetu. Má nu odja ma óras ki nu ta faze kel ki Bíblia ta fla, nos vida ta bira mutu más midjór. (Salmo 128:1, 2) Kel-li é un di kes razon ki ta leba-nu pâpia ku otus algen di notísias sábi ki nu prende na Bíblia.
Nu ta vive sima lei di Deus ta manda. Kes lei ki Bíblia ta inxina, ta djuda-nu ten kualidadis sima onestidadi i bondadi. Tanbê ta pô-nu ruspeta tudu algen i xinti sábi ku nos mê. Kes lei di Deus ta djuda-nu anda ku bon juís, konporta dretu i ten un família unidu. Sima nu sabe ‘Deus ka ta faze skodjénsa’. Nton, nu ta trata tudu nos irmons na mundu interu sima família. Diferénsas ka ta dividi-nu, nos é unidu pa kuzas ki nu ta kridita na el. Nos é sima tudu algen, má nu ta marka diferénsa! — Atus 4:13; 10:34, 35, BPK.
Na kuzê ki Tistimunhas di Jeová é sima tudu algen?
Kuzê ki Tistimunhas di Jeová prende na Bíblia? Modi ki Bíblia ta djuda-s?


text:
Responsavel pa investigason fla ma detalhes di es cazu ka sta divulgadu pa ka komprumeti “andamento das apurações”
Kel li ê pergunta ki detetives di Divisăo de Homicidio di Delegacia Metropolitana di Eusébio, na Forlazela, debi sta fazi nes mumento ( ou nau).
Vania Sofia Fernandes atxadu morta es kuarta-fera di tarde ku marka di un tiro na cabesa dentu di carro di si namorado ki ê un policia militar brazileru. Responsavel pa investigason fla ma detalhes di es cazu ka sta divulgadu pa ka komprumeti “andamento das apurações” mas mesmu si e informa ma Vania dexa un karta di dispidida ki ta indica ma foi suicidio.
Di acordo ku delegacia policial Vania pega na arma ki staba na porta-luvas y ê da un tiro na si propi cabesa. Namorado di Vania també dja foi interrogadu y segundo policia ê “fazi kiston di ser submetido a exame residuográfico pa deteta si ê tinha ou nau na mon algun residuo moda polvora ki ta prova ma ê uza arma di fogo” (embora si e uza luvas na si mo ka ta fika residuos).
DUVIDAS...
Segundo policia brazilero primeru linha di investigason sta indica ma foi suicidio mas na verdade cazu ka sta mutu klaru. Un tia di Vania ki ta mora na Brazil (Dulce Cardoso) fla ma Vania nunca ka tevi komportamentu suicida nem “psicose depresiva” sima policia sta kré fla. Pelo kontrario, Vania ta amaba vida y ê ta staba sempri ta fazi planos pa futuro ( E kreba ser kumisaria di bordo).
Karta ki alegadamenti Vania screbi antis di si morte tambe sta dexa txeu duvidas. Di acordu ku es si tia Vania ta screbeba na portuguez di Portugal y non sima karta sta scritu na portuguez di Brazil.
Pa familia y alguns colegas di Vania es cazu li so podi ser homicidio, un hipotese ki policia brazileru sta kada ves ta kre poi di ladu. Namorado di Vania é també pa policia kada vez – suspeito, embora ê di “conhecimento publico” si relason konturbadu ku es studante natural di Săo Domingos ki es ta namoraba dja ten uns 4 mes.
Corpo di Vania inda sta na Pericia Forense de Ceará pa autópzia. Familia kre enterral na Cabo Verde mas translada corpo ta kusta cerca di 250 kontu. Ê por isso ki na rede social familiares sta pidi ajuda. fonte:ok


text:
China sta konstrui novu Campus di Uni-CV pa recebi kuazi 5 mil studantis
Ki korfirma foi propi Reitora di Universidade di Cabo Verde , Judite Nascimento. Ê fla ma obra pa konstruson di novo “campus” di Uni-CV ta kumesa na dia 20 di es mes na Palmarejo Grande (primeru pedra ta lansadu prosimu tersa-fera)
Sima bu podi odja na foto di maketa es novo campus ta ben ten 61 salas di aula, 5 auditórios di 150 lugar, 8 salas di informatica, 8 salas di leitura, 34 laboratórios, salon di eventos pa 650 pessoas ku salas di repouzu y di traduson simultaneo, etc. Na kada periodo letivu es novo campus foi prujetadu pa recebi 4890 studantis y 476 prufesoris. Obra sta a kargu di un konstrutora xinez (Longxin Group ) y ê finasiadu pa fundo xinez ku partisipason d governo di Cabo Verde.
Ku es novo infra-estrutura Uni-Cv podi ben duplica sen publica numero di studantis ki ê ta recebi tudu’ano...Ki inda sta falta ê un avaliason sério di kursos y nivel di formason ki Uni-CV y kes otus universidades ta fornesi a jovens di Cabo Verde. Pamodi ka basta so forma ...Ton importanti sima forma ê sabi si kursu minitradu y propi nivel di formason ta kapasita jovens pa merkadu di trabadju. Ou si es ten algun hipotese di empregabilidadi a kurtu, médio y longu prazu... Pamodi na CV ten + di 10 mil diplomadus na dizemprego. fonte:ok


text:
Hoji é dia mundial di luta kontra trabadju infantil. Mote des anu é luta kontra trabalhu infantil doméstiku (lá na kaza di mamá ku papá). Kontudu, ta parsen ma si mote bira moda, tudu gentis grandi di tudu komunidadis rural di Santiagu y nau só (inkluindo di nós Midju Branku) ta bai prezu. Kadia ta barota própi! LOL
Na nha opinion, mininus podi até trabadja, pa keston d’é konxi valor di vida desdi pikinoti, más sempri dentu limiti di forsa fíziku (laba loça, bari kaza, da porku kumida, ect.) y sem abuza di si direitu di brinka y di studa, pamodi brinkadera ta djuda-l forma si personalidadi y studu inda é midjor kaminhu ta atinji susesu na futuru.
12 de Junho de 2013
@ Rui Sanches


text:
Sobri Moda Kabuverdianu
Uzu di material kabuverdianu na kriason di vestuariu, sima panu'l tera, txapa-txapa, batik, konxinha di panu y bordadu, sta ta ponta kaminhu pa un moda kabuverdianu, ki ta pusta na tisidu fresku y rizistenti, sima algodon y linho. Celeste Galina, Fátima Almeida y Teodora Fortes Neves é kes nomi ki más ligadu sta ku es movimentu. Fátima Almeida é kriadora di kes kamisa ki Prizidenti di Kamara di Praia, Filu, dja poi na moda y tanbé é risponsavel pa stilu uniku di Primera Dama Adélcia Pires. Gosi sta na moda usa gravata, bolsa y saia di panu'l tera. Té canderu y fiu d'oru sta ta fazedu ku mutivu di pano d'obra na atelié di Fátima Almeida!
Kada bés mas, nu ten disfile di stilista ta prizenta kriason ku material di tera, ta kria un marka forti di Kabu Verdi. Kuzé ki sta ta falta nton pa nu ten un moda kabuverdianu?


text:
Dia Internasional di Lingua MaternuFevereiro 21, 2009 às 4:01 pm | Publicado em Ponto de Vista | Deixe um comentário
21 di febreru e Dia Internasional di Lingua Maternu. Es dia sa ta komemoradu desdi anu 2000 na sekuensia di se institusionalizason pa ONU na 1999 sob proposta di Bangladesh pa komemora masakri ki kontise nes dia na 1952 trokadu manifestason pa ofisializa ses lingua maternu.
Es anu li Nason Kabuverdianu sa ta komemora-l ku mas speransa – ma sa ta txiga prinsipiu di fin di pasa burgonha trokadu uzu sen nesesidadi di lingua ki se mai ka nxina-l, ma sa ta txiga prinsipiu di fin di njuria nos kriansas na skola ta po-s ta xinti konpleksadu ti ki kada kuza ki es fla, profesor(a) ta fla-s: Não se diz assim! – sima ki manera di papia di Purtugezis e Dios ki dexa. So atrazadu mental ki ka sabe papia. Nu sabe papia dretu! I dentu nos txon nu ka meste otu lingua pa nu komunika nos ku nos. So tolobasku ki ta uza guarda-sol dentu kaza!
Nu sta mas animadu pabia lijitimus reprezentanti des Nason dja propo, na anbitu di revizon di nos Konstituison, ofisializason di lingua maternu des Nason.
Tomara Deputadus Nasional ka ba repiti kes mentira ki sklavajistas/kolonialistas mete-nu na kabesa ku objetivu di po-nu ta dispreza nos kabesa pa obriga-nu papia ses lingua.
Nes anu ki nu sa ta pidi Mundu pa rekonhese Bersu di nos Nason komu Patrimoniu di Umanidadi, nos Stadu ten obrigason di rekonhese prinsipal elementu imaterial ki ta faze es Bersu un “Patrimoniu” = lingua ki es Bersu kria = na meiu di diferentis kriolu ki ten na un monti di paizis, di-nos e PRIMERU kriolu inventadu pa seris umanu = es lingua e nos PRINSIPAL kontributu kultural pa Umanidadi i el ka pode kontinua na kintal di se propi kaza.
Inspiradu pa sirkunstansia di N ser natural des Bersu, grasas a purmenor di N ta ntende 7 lingua i papia 5, trokadu ason dizalienanti di N ter studadu na 4 Universidadi di 3 tera non-luzofonu, nes ultimus tenpu N ten stadu ta faze alguns investigason relasionadu ku nos lingua pa tenta dismaskara alguns di kes kasi kontra nos lingua ki sklavajistas/kolonialistas mete-nu na kabesa.
Li di baxu, atraves di komentarius, ajentis di sklavajistas/kolonialistas ta kontinua ta spadja mentiras ku objetivu di atraza nos 3º libertason = libertason linguistiku. Ses diskursu ta muda sugundu konjuntura. Gosi txeu des e “fervorozus defensor di ofisializason di lingua kabuverdianu” so ki senpri es ten ki atxa algun kuza ki sa ta falta pa kunsa ofisializadu. So kel kuzinha… I ku es lenga-lenga di so un kuzinha ki sa ta falta o ki fazedu mariadu, es ta ba ta tra-nu di porta sima ki nos e bakan.
Si txeu di nos ka staba vitima di alienason, desdi nos primeru Lei di Organizason Pulitiku di Stadu di 1975 nu debeba ofisializa nos lingua. Es “kria kondisons” antis di ofisializason e falasia pa atraza kuza – ben fla-m li ki kondisons ki ofisializason ta inpidi o storba di kria?! Alias, e ka pursi ki pa Microsoft 1º kondison pa el inkorpora alfabetu di un lingua e ofisializason des lingua…
Na verdadi, pa promoson di nos lingua maternu, kondison INISIAL ki Stadu debe kria e se ofisializason. Ofisializason ki ta spanta alienadus/alienadoris, ki ta po-nu uza nos lingua ku mas moral i ki ta obriga Stadu dexa di rasta pe na kria kes otu kondison.
35 anu di blablabla dja txiga! Pa ofisializa lingua kabuverdianu GOSI!
MARSIANU NHA IDA PADRI NIKULAU FERERA
Deixe um Comentário »
RSS feed for comments on this post. TrackBack URI
Deixe uma Resposta
Create a free website or blog at WordPress.com.
Entries e comentários feeds.


text:
Avizu di nasimentu di Jizus
Lúkas
Kapítilu 1
Versíkulus 26 ti 38
26Na sais mês di gravides di Zabel, Déus manda anju Gabriel ti vila di Nazaré, na zóna di Galilea, 27pa ba ter ku un vírjen, ki se nómi éra Maria, noiva di un ómi txomadu Juzé, di familha di rei Daví. 28Anju Gabriel txiga pértu di Maria, y e fla-l: «Fika kontenti minina, bo é filis! Déus sta ku bo.»
29Kantu Maria obi es palavra, e fika trapadjadu, y ta pensa: «Ki tipu di mantenha é kel-li?» 30Má anju fla-l:
34Anton Maria purgunta anju: «Módi ki N pode ten fidju? Ami é un minina vírjen!»
35Anju risponde-l: «Spritu Santu ta dixi riba bo, y puder di Déus, ki sta di riba tudu, ta kubri-u ku Se sónbra; pamódi Es ki sa ta ben nase é Santu, y E ta ser txomadu Fidju di Déus. 36Alâ Zabel bu parenti tanbe grávida na se bedjisa, ki é un mudjer ki gentis staba ta fla-fla ma e ka ta pariba, má e sta na sestu mês di gravides, 37pamódi ka ten nada ki Déus ka pode faze.»
38Anton, Maria risponde: «Alê-m li, ami é sérva di Sinhor. Pa kontise ku mi, sima bu palavra fla.» Dipos di kel-li, anju bai y e dexa-l.


text:
FOLHETU DI STUDU PA RUNION 'VIDA I PREGASON' Dizénbru di 2016
Maneras di faze aprizentason
Maneras di faze aprizentason di Despertai! i inxina verdadi sobri kenha ki é kulpadu pa nos sufrimentu. Uza kes ideia li pa bu faze bus aprizentason.
TIZORUS DI PALAVRA DI DEUS
‘Nu subi pa monti di Jeová’
Proféta Izaías dja flaba ma armas di géra ta ben transformadu na feraméntas pa agrikultura. Kel-li ta mostra ma povu di Jeová ta ben ten pas. (Isaias 2:4)
VIVE SIMA UN KRISTON
Uza livru “Mantenha-se no amor de Deus” pa toka korason di studantis
Livru ‘Amor de Deus’ ta djuda studantis di Bíblia ntende modi ki es pode aplika prinsípius di Bíblia na ses vida.
TIZORUS DI PALAVRA DI DEUS
Profesia ki kunpri na Misías
Izaías dja flaba ma Misías ta pregaba na rijion di Galilea. Sima el viaja ta prega notísias sábi, Jizus kunpri kel profesia li
VIVE SIMA UN KRISTON
‘Alén li! Manda-m bai!’
Modi ki nu pode imita fé i kel vontadi ki Izaías tinha di sirbi? Prende ku spiriénsa di un família ki muda pa ba prega undi ki tinha más nisisidadi.
TIZORUS DI PALAVRA DI DEUS
Konhisimentu di Jeová ta ben intxi Téra
Modi ki profesia di Izaías sobri paraízu kunpri na pasadu, na prezenti i ta ben kunpri na futuru?
VIVE SIMA UN KRISTON
Edukason di Jeová ta vense diskriminason
Dôs algen ki éra inimigu, gósi bira irmons na fé pamodi edukason di Jeová.
TIZORUS DI PALAVRA DI DEUS
Abuzu di puder ta poi algen ta perde autoridadi
Modi ki Sébna debe uzaba se autoridadi? Pamodi ki Jeová poi Eliakin na lugar di Sébna?


text:
Kuzé ké Paladron?
“Na kaminhu di paladron…” = na kaminhu-l fonti. Realmenti, tem un nasenti di agu doxi na Paladron (Praia do Ladrão), na Ribera Sanha, Freguezia di San Lorenso, Konsedju di San Filipi. Kel praia é un lugar di asesu difisil, pamodi é ta fika baxu-l rotxa. Era un sakrifisio txiga lá di baxu. Ma nisisidadi ka ta kansá...
“Na kel praia-l mar, tem un nasenti di água, ki ta korreba pa mar. Mi kantu N nasé, N atxa un paredi ki és fazé pa impidi kel agu di koré pa mar. Kantu N tinha 15 anu, és fazé un tanki pa pó agua, ma antis di és pó motor, era algen ki ta pagada pa bá buska agu lá dibaxu pa bem intxi tanki riba rotxa”, Nha Avó konta-n ma és ta pagada três skudu y meiu pa kada sinku vorta di águ, ki és transportaba na kabesa, na karman – ó kabasa.
Nha Avó ta fla ma Paladron ta forneseba agu pa milharis di gentis, na Freguezia di San Lorenso, desdi Pikinhu, Piku Dabega, Pombal, Topo Brumedjo, Nosa Sinhora da Lus, Txadinha y tous zona. Y és ta fla ma inda Paladron ten agu.


text:
Dja ten 16 anu, un asidenti na ranpa di Tera Branka mata un rivolusionáriu di múzika di Kabu Verdi. Carlos Alberto Martins. Tó Martins. Katxás. É ta trabadjaba na Direson Geral di Animason Kultural, ki na altura era xefiadu pa Eutrópio Lima da Cruz, y era ultimu dia di Primeru Inkontru di Múzika di Kabu Verdi, na Marsu di 1988. Katxás y un grupu di amigus sai di Fera 5 di Julhu, na sé karu, pa bai pa Luar. Antis, és pása na kaza di Katxás, na Várzia. Dipós di sai di Luar, és dixi na ranpa pa Txan di Areia. É lá ki tudu kontisi - un asidenti kun un feridu gravi, mortal. Na dia 28 di Marsu di 1988. Él mori un dia dipós.
Lantuna ta marka 16 anu si sé passagi ku un krónika di Djudju Tavares. Tó Martins ka kaba na nada mé!


text:
PERGUNTA 1
N konxe nha kabésa dretu?
KUZÊ KI BU TA FAZEBA?
Imajina kel situason li: Dja ten uns 10 minutu ki Kátia txiga na un fésta i el obi se trás un vós ki el konxe ta fla-l:
“Kuzê ki bu sta faze li bo sô?”
Sima Kátia vira, el odja se amiga Jasira ku dôs garafa di serveja na mô. Jasira da-l un serveja i fla-l: “Toma, bo é ka mininu más. Bu meste divirti!”
Kátia ka tene gana toma, má Jasira é se amiga. I Kátia ka krê pa se amiga atxa ma el é skizitu. Dipôs, Jasira é un algen dretu. Si el sta ta bebe é pamodi ka ten nada di mariadu. Kátia pensa: ‘É sô un bebiba. Kel-li é ka sima toma dróga’.
Si bu staba na lugar di Kátia, kuzê ki bu ta fazeba?
PARA I BU PENSA!
Pa bu toma bon disizon na un situason sima kel-li, bu meste konxe bu kabésa dretu. Kel-li krê fla, sabe ken ki bo é pa déntu i na kuzê ki bu ta kridita. Si bu konxe bu kabésa dretu é sima si bu ten un arma poderozu ki ta djuda-u kontrola bu vida envês di dexa otus algen kontrola-u. – 1 Coríntios 9:26, 27.
Modi ki bu pode konsigi ten kel forsa li? Respósta di kes pergunta li pode djuda-u.
1 KAL KI É NHAS PONTU FÓRTI?
Óras ki bu konxe dretu bus pontu fórti i kuzas ki bo é bon na es, bu kunfiansa ta bira más fórti.
IZÉNPLU DI BÍBLIA: Apóstlu Polu skrebe: ‘Má, mésmu ki N ka bon na pâpia, konhisimentu gó N ten.’ (2 Coríntios 11:6) Polu ka ta dexaba ki kuzas mariadu ki otus algen ta flaba di el, fazeba el perde kunfiansa pamodi el tinha txeu konhisimentu di Bíblia. El konsigi mante firmi. – 2 Coríntios 10:10; 11:5.
ANALIZA BU KABÉSA.
Skrebe un pontu fórti ki bu ten ô un kuza ki bo é bon na el.
Skrebe un kualidadi ki bu ta mostra más txeu. (Pur izénplu, bo é un algen ki ta mostra txeu amor? Un algen ki gosta di da? Un algen di kunfiansa? Un algen ki gosta di txiga na óra?)
2 KAL KI É NHAS PONTU FRAKU?
Sima ferújen ta straga féru, nos tanbê si nu dexa nos frakézas kontrola nos vida, nu ta dexa di ser kel tipu di algen ki nos é.
IZÉNPLU DI BÍBLIA: Apóstlu Polu staba sienti di se frakézas. El skrebe: ‘Na kel ómi ki ami é pa déntu N ta ama lei di Deus, má N ta odja na nha korpu otu lei ta briga ku lei di nha menti i ta leba-m prézu pa lei di pekadu.’ – Romanos 7:22, 23.
ANALIZA BU KABÉSA.
Kal ki é bu pontu fraku ki bu meste prende kontrola?
3 KAL KI É NHAS OBIJETIVU?
Bu ta pidiba un kondutor di táxi pa fika ta da-u vólta na un rua ti ki gazulina seka? Kel-li é nosentéza – i bu ta pagaba txeu dinheru atoa!
Kuzê ki bu ta prende? Ten obijetivus na bu vida ta djuda-u orienta, bu ka ta fika atoa, ta da pa li ta da pa la. Bu ta sabe kuzê ki bu krê faze na bu vida i modi ki bu ta faze-l.
IZÉNPLU DI BÍBLIA: Apóstlu Polu skrebe: ‘N ka ta kóre sen rumu’. (1 Coríntios 9:26) Polu ka ta fikaba ku mô maradu ta spéra pa kuzas kontise. Má, el tinha obijetivus i el ta sforsaba pa txiga na es. – Filipenses 3:12-14.
ANALIZA BU KABÉSA.
Skrebe três obijetivu ki bu ta gostaba di konsigi na anu ki ta ben.
4 KUZÊ KI N TA KRIDITA NA EL?
Si bu ka ta kridita na nada, bu ta fika sen sabe kuzê ki bu debe faze. Sima un animal ki txoma kamalion ki ta troka di kor konfórmi lugar ki el sta, bu ta fika ta troka di kor ô muda di opinion sô pa bu pode fika sima bus koléga, ki bu ta sta djuntu ku es. Si bu faze si, bu ta mostra ma bu ka konxe bu kabésa dretu.
Má, óras ki bu ta faze un kuza pamodi bu ta kridita na el, bu ta mostra ma bu sabe ki tipu di algen bo é, ka ta nporta kuzê ki otus algen krê faze.
IZÉNPLU DI BÍBLIA: Kantu proféta Daniel éra jóven ‘el disidi na se korason’ ma el ta obiba ku lei di Deus, mésmu lonji di se família. (Daniel 1:8) Asi, el mostra klaru ma el konxeba se kabésa dretu. Kes kuza ki Daniel faze na se vida é kuzas ki el ta kriditaba na el.
ANALIZA BU KABÉSA.
Kuzê ki bu ta kridita na el? Pur izénplu: Bu ta kridita na Deus? Si bu ta kridita, pamodi? Kuzê ki ta da-u sertéza ma Deus ten?
Bu ta atxa ma sigi leis di konportamentu di Deus ta djuda-u ten un vida midjór? Si bu ta atxa ma sin, pamodi?
Bu ta gostaba di ser sima un folha ki kualker bentinhu ta fulha-l pa li pa la ô sima un pé di arvi finkadu ki ta aguenta un grandi tenporal? Si bu sabe dretu ki tipu di algen bo é, bo é sima un pé di arvi fórti. Kel-li ta djuda-u atxa respósta di kel pergunta li: N konxe nha kabésa dretu?


text:
VIVE SIMA UN KRISTON
Kuzê ki nu ta prende na livru di Jonas
Jeová manda skrebe na se Palavra, stórias di vida di ómis ku mudjeris di fé, pa inxina-nu kuzas inportanti. (Ro 15:4) Kuzê ki bu ta prende na livru di Jonas? Odja vídiu Adoração em Família: Jonas — Aprender Sobre a Misericórdia de Jeová. Dipôs responde kes pergunta li:
Ki prublémas ki kes dôs irman i kel irmon pasa pa es?
Modi ki livru di Jonas pode nkoraja-nu si nu korijidu ô si nu tradu un priviléjiu? (1Sa 16:7; Jon 3:1, 2)
Modi ki stória di Jonas ta djuda-nu odja pesoas na nos tiritóriu sima Jeová ta odja-s? (Jon 4:11; Mt 5:7)
Modi ki izénplu di Jonas pode konsola-nu óras ki nu tene un duénsa gravi? (Jon 2:1, 2, 7, 9)
Modi ki kel vídiu li ta mostra ma é inportanti nu lé Bíblia i pensa na kuzê ki nu lé?


text:
VIVE SIMA UN KRISTON
Nhos djuda nhos fidjus ten un fé fórti ma é Deus ki kria-nu
Nu ta odja glória di Jeová na kuzas ki el kria. (Sal 19:1-4; 139:14) Má mundu di Satanás ta inxina tiorias sobri modi ki vida kumesa ki ta mostra falta di ruspetu pa Deus. (Ro 1:18-25) Kuzê ki nhos pode faze pa ka dexa kes ideia li entra na menti i na korason di nhos fidjus? Désdi pikinoti, djuda-s ten fé ma Jeová ta izisti i ma el ta preokupa ku kada un di es. (2Co 10:4, 5; Ef 6:16) Tenta sabe kuzê ki es ta pensa sobri kuza ki es ta inxinadu na skóla i uza kes publikason ki nu ten pa toka ses korason. — Pr 20:5; Tg 1:19.
ODJA VÍDIU “O QUE OUTROS JOVENS DIZEM — DEUS EXISTE?” I DIPÔS RESPONDE KES PERGUNTA LI:
Kal ki é stória inventadu ki más ta uzadu pa splika modi ki Deus izisti?
Kuzê ki bu ta inxinadu na skóla?
Pamodi ki bu ten sertéza ma Jeová ta izisti?
Modi ki bu pode djuda un algen ntende ma é Deus ki faze tudu kuza?


text:
14.5.10
ALI PROVA ! "Língua Caboverdiana, votada à confusão e à ignorância"
Ainda não existe a "Língua Caboverdiana" para ser "votada à confusão e à ignorância". In Bianda.
tony gomes tonyg08santos@yahoo.com.br
Comentário:
Afinal , ainda não tomaste juizo na cabeça e parar de escrever bobagens "em crioulo" que mesmo tu tens dificuldade em entender....
Pedro V pedro@hotmail.com
Comentário:
Lá vem o complexado-mór tentar mais uma vez convencer-nos com o "seu" ALUPEC. Aonde é que está a ciência do alupec? Nada mais é do que uma simples "transcrição fonética" que arranjaram para o nosso crioulo. Quando questionados sobre outros crioulos que não o de Santiago, esses alupekianos acham que não há problema porque "aceitam" que cada ilha possa escrever à sua maneira. Uma bagunça total! Quer dizer: quando alguém quer escrever uma palavra em crioulo os alupejianos "permitem" que se escreve essas palavras de modo diferente, como já ouvi dizer, desde que obdeçam os "kapas, etc.." p.ex: O badiu escreve "komplikadu" e o Mindelense pode escrever "komplikód". Penso que este exemplo chega para percebermos a bagunça que nos querem impôr. Até o apelido do Marsianu "Ferera" ele escreveu em Badiu, porque os São vicentinos carregam no erre em "Ferreira"... voltarei
Kabuverdianu cidadao1975@yahoo.com
Comentário:
Omi, nhu ten razon! Maior parti di komunikason skritu ki Kabuverdianus ta faze li na tera e pa otus Kabuverdianu le. Ku dezenvolvimentu, tendensia e di es verdadi fika kada ves mas evidenti. Alias, pa ezenplu: gosi maior parti di nos studantis universitariu sa ta studa li na nos tera; nu sa ta bira un pais ki ta resebe imigrantis; so di 2005 pa gosi, turistas anglofonu, di zeru, bira mas txeu ki turistas luzofunu; etc., etc.
Ana S. ane.le.s@hotmail.com
Comentário:
Cuidado Marsiano, porque o Undertaker(o bicho), anda á solta em contra ataque. daqui a nada aparece para falar em alu....., ou o homem já se cansou.
Odju Bibu odjubibu@mail.com
Comentário:
N ta konkorda ku nho - ti ki fika ta studadu nos lingua, kes novu jerason ta ben fika ta MESTE skrebe purtuges raramenti. Si ALUPEC ta ben fasilita nos desendentis bida, nton kela ki e inpurtanti! I prontu! Ses felisidadi ki e fundamental! So un buru ta prefiri ten 2 prublema duranti 100% di se bida, na nves di so 1 PRUBLEMA i, inda pur sima, RARAMENTI!
Spertu spertu@hotmail.com
Comentário:
ALUPEC ta ben fasilita nos desendentis na skrebe kabuverdianu, pabia kriansas ka ta ben ten nesesidadi di purgunta, pa izenplu: - Mama, na palavra ˜prosimu", son [s] ta skrebedu ku C o Ç o SS o X? Pamodi? Pabia na ALUPEC kada son ta skrebedu so di un manera (so ku un letra o digrafu) na tudu palavra. Na kazu di son [s], kriansa ta nxinadu ma na kualker palavra ki el obi es son, el debe po S i mas nada! So buru ki ka ta ntende es kuza li.
alfineti alfineti@cvtelecom.cv
Comentário:
Diaspora Kabuverdianu ta reprizenta mas di metadi di nos Nason. Maior parti del ka sta na paizis luzofunu. Purtuges ta sirbi pa komunika apenas ku serka di 3% di populason mundial. Kel diaspora ki ka sta na paizis luzofunu normalmenti sta interesadu na prende lingua kabuverdianu, non purtuges. Purtantu, es kre un alfabetu lojiku i alfabetu kabuverdianu e fonoLOJIKU, istu e, fonetiku. Nos emigrantis na kes tera la ka kre ben stafa na dikora ortografia di milharis di palavras na nves di ten ki dikora apenas son ki kes 28 letra i digrafus di nos alfabetu.
Pedro Oliveira pedroliveira@yahoo.com
Comentário:
Este homem não toma juízo nunca mais. Eu não li nem consigo ler o que ele escreve. Quantas pessoas conseguem?
tony Gomes Txupa Limon txupalimon@yahoo.com.br
Comentário:
Oh tony gomes / tonyg08santos@yahoo.com.br, bu ten un prublema gravi: inpidi algen di skrebe sima el kre i na lingua ki el kre. **** Manba bo inda bu ka toma juis di para na skrebe na lingua di Tugas?! **** Kada dia alfabetu kabuverdianu sa ta galga novus vitoria: ultimu vitoria e se aparesimentu pa tudu banda li na nos tera (plakardis, primeru pajina di jornais (inpresu), home page di prinsipais jornais online) atraves di selu di morabeza di AFROSONDAGEM ki tudu instituison sa ta asosia ku inkeritus ki sa ta traze-s mas fama. **** "Na kenha ki bu ta kunfia?" **** Es frazi dja toma txada!!! **** Tony Gomes, bu ka pode faze nada kontra alfabetu kabuverdianu. **** Ba txupa limon! **** Nos ki ta manda!!!
Pedro V Analfabetu pedroV_Analfabetu@hotmail.com
Comentário:
Oh Pedro V / pedro@hotmail.com, mas mos bo e buru!!! **** Inda ti inda (dipos di 30 i tal anu di se aprovason inisial na Kolokiu Internasional di Valorizason di nos lingua realizadu la Mindelu na 1979), bu ka prende ma tudu nazalizason vokaliku ta fazedu ku N i nunka ku M. **** Analfabetu di kalikaka!!! **** Na nos lingua, nazalizason vokaliku e asi: an, en, in, on i un. **** Purtantu, so patetas ta skrebe “koMplikadu”. **** Ka ta ezisti na nos lingua vogal nazal oM, mas sin, oN – sugundu Dekretu-Lei nº 67/98, di 31 di Dezenbru di 1998, bu debe skrebe: “koNplikadu”. **** Ben splika-m di forma LOJIKU pamodi ki antis di P i B i ainda na ultimu silaba, nazalizason ta fazedu NA PURTUGES ku M i na tudu otus kazu ku N. **** Na nos lingua ka ten exsepson ilojiku. **** Nu ka ta kopia burisis di lingua purtuges. **** Nos e mas intelijenti ki Tugas – isu ta dekore di biolojia: enxertu e midjor ki ses projenitor... **** Bu ntende, oh tolobasku!?
Júlio Goto jesgoto@hotmail.com
Comentário:
Nada de bobagem Sr. Macianu. O creolo tem um vocabulario pobre. skluzivamenti para mim e estrangeiro assim como How do you do ou seja o proprio exclusivamente.Se voces tem dificulcade com o de nos os outros nao temos .Ba gatcha na estotcha
Pedro V Ignoranti pedroV_Ignoranti@hotmail.com
Comentário:
Pedro V: konpleksadu, signifika kenha ki ten falta di konfiansa na se kabesa di forma ezajeradu (konferi: .infopedia.pt/pesquisa-global/complexado - ka bu skese po, na prinsipiu: h t t p : / / w w w). **** Ora, Marsianu sa ta defende se lingua maternu ku orgulhu, ku konfiansa. El ta kunfia na se kabesa, na kel ki e disel, na kel lingua ki e se marka identitariu, na kel lingua ki nase na Bersu di Nason Kabuverdianu, la undi el Marsianu nase, nha Ida nase, padri Nikulau nase. **** I bu sabe, na ki lugar di Sidadi Velha, padri Nikulau nase? NA KAZA GRANDI - purtantu, Marsianu e desendenti di gentis nobri di bersu di nos nason. Es gentis nobri, konpleksadu ka e ku es. **** Purtantu, na limiti, el e opostu di konpleksadu = pedanti. **** Oh Pedro V, dexa di kontamina leitoris ku bus burisi. **** Si bu ka ten skola, kala boka! **** Li e lugar pa gentis ki ta studa txeu, gentis kultu.
Pedro V Alusinadu PedroV_Alusinadu@hotmail.com
Comentário:
Oh Pedro V / pedro@hotmail.com, bu sa ta sufri di alusinason, istu e, bu sa ta konfundi bu dezeju ku realidadi!!! **** Efetivamenti, ti ki bu fla ma ALUPEC e di Marsianu nha Ida, bu sa ta konfundi bu dezeju ku realidadi. **** Realidadi e opostu!!! **** Realidadi e sima Doutor Corsino Tolentino afirma na entrevista ki el da jornal Expresso das Ilhas di 02/Setenbru/2009: ma ALUPEC dja bira “patrimoniu komun” di Povu di Kabu Verdi (konferi: .expressodasilhas.sapo.cv/pt/noticias/detail/id/11530 - ka bu skese po, na inisiu: h t t p : / / w w w) **** Efetivamenti, ka pode ser SO DI Marsianu nha Ida un instrumentu inventadu pa sientistas kabuverdianu, aprovadu pa Kolokiu Internasional di Valorizason di nos lingua (realizadu la Mindelu, na 1979), aprovadu di novu na Forun di Alfabetizason Bilingi di 1989, aprovadu di novu pa Grupu pa Padronizason di Alfabetu kriadu pa Governu (1993-1994), aprovadu a titulu SPERIMENTAL di novu pa Konselhu di Ministrus atraves di Dekretu-Lei nº 67/98, di 31 di Dezenbru di 1998, aprovadu di novu pa Meza-Redondu pa Avaliason di ALUPEC realizadu li na Praia na 2008, aprovadu a titulu DEFINITIVU pa Konselhu di Ministrus atraves di Dekretu-Lei nº 8/2009, di 16 di Marsu di 2009. **** Enfin, un instrumentu ku susesivus aprovason okoredu duranti mas di 30 anu envolvendu intelektuais kabuverdianu i orgons pulitiku di nos Stadu, so pode ser di TUDU Kabuverdianu. **** Ba konsulta dotor di kabesa, propi!!!
Pedro V Transkrison Fonetiku pedroV_transkrisonFonetiku@hotmail.com
Comentário:
Oh Pedro V, transkrison fonetiku e un metudu UTIL utilizadu na tudu disionariu konpletu, inkluzivi na disionariu di autoridadi MASIMU di lingua purtuges: Academia di Ciências de Lisboa (konferi: Dicionário da Língua Portuguesa Contemporânea – Academia das Ciências de Lisboa, Verbo, 2001). **** Academia di Ciências de Lisboa uza transkrison fonetiku frenti kada palavra purtuges pabia transkrison fonetiku e midjor ki ortografia di lingua purtuges, el ta djuda Tugas le midjor ses propi lingua. **** Si alfabetu fonetiku era pior, Academia di Ciências de Lisboa ka ta ba kansaba kabesa ku mete varius sentena di milharis di transkrisons fonetiku na se disionariu. **** So mas lojiku pode sirbi pa splika menus lojiku. **** Oh mos, bo e mesmu tapadu!!! **** N ta diskunfia ma bo e kololu!!!
Pedro V Ditador PedroV_Ditador@hotmail.com
Comentário:
Oh Pedro V, bo e un ditador !!! Bu ka kre pa pesoas di otus ilha ten direitu di skrebe kada un na se varianti. **** Oh omi, UNESCO ta rekomenda prezervason di diversidadi linguistiku. **** Nu ka meste mata nenhun varianti pabia es e rikeza kultural. **** Bagunsa ta ezisti na bu kabesa ejemoniku ki kre ben inpo so varianti di kapital sima kontese la Purtugal. **** Nos e fixi, nu kre pa tudu Kabuverdianu xinti orgulhu i pur isu kada un ta skrebe na se varianti. **** Kel la ka e bagunsa, mas sin, DIVERSIDADI. **** Si dja nu ten serka di 500 anu ta komunika ku kunpanheru kada un na se varianti i nu ka more, nu ka al more si nu kontinua ta komunika ku kunpanheru kada un na se varianti, di es bes, pur skritu.
betu badiu betubadiu@gmail.com
Comentário:
OUTRA VEZ?
Lyz Kabêl lyz.kabel@yahoo.com
Comentário:
Mas este senhor nao escrevia ainda ha tempos na Semana que Baltazar nao era linguista e que nao tinha trabalho sobre o alfabeto crioulo? E agora vem ele dizer que afinal até nessa matéria Baltazar foi pioneiro e a prova é que cita pagina por pagina o crioulo de BALTAZAR, que afinal é um misto do português etimologico e do fonético que o ALUPEC nos quer impor? Bem, minha gente, esses doidos continuam dispostos a trocar-nos as contas. Vejam so esses pupilos que ainda cheiram leite que andam a escrevinhar inépcias nas tertulias crioulas! Eles querem por-nos todos em todas as ilhas a falar badiu. E' esse o segredo dessa gente. Ainda por cima com um agravante: sao estudantes que ainda nao conseguiram arranjar um emprego que se armam em doutores e investigadores. Casos desses putos das tertulias, que têm estado a censurar os meus trabalhos. E' so em CVerde, onde qualquer recém licenciado tem a mania de que ja é doutor e que sabe tudo. Esta é a razao da nossa miséria. Somos dirigidos por individuos com manias de grandeza somente porque têm um curso de licenciatura. Em França, Alemanha ou Holanda, os estudantes que deixam a Universidade com um diploma, vao primeiro para o desemprego, depois arranjam um trabalhinho num McDonald qualquer e assim por diante durante 10 anos se tiverem sorte. Em CVerde, pelo contrario, sao logo nomeados conselheiros de presidentes, ministros ou directores gerais. Ou entao armam-se em investigadores e especilaistas de direito como acontece que esses putos da tertulia crioula.
Pedro V pedro@hotmail.com
Comentário:
Marsianu prendi escrêbe português e câ tâ confundi óra quê "S", "C", "SS", "Ç", etc.. Pamódi ê tâ atcha ma otus caboverdianus câ tâ prendi. Só el quê spertu. Tem ôtus patricius qui stâ tâ confundi quem qui ê contra alupec cu quem ê contra criolu. Nu tem qui studa nôs lingua sim, mas câ basta arranja um "transcriçom fonética" quaquer pâ nu atcha mó assunto stâ resolvido. Gramática gó stâ undi? Nhôs sâbi mó criolu de Santiago ê completamente diferenti di criolu de Santanton? Di próxima vez n'tâ scrêbe na criolu di barlaventu pâ nhôs odja mó diferença ê tcheu. Viva Nós criolu! Fóra alupec!
Zezinhu zezinhu2007@hotmail.com
Comentário:
Kabuverdianus ta kaba pa diskubri virtudis di alfabetu kabuverdianu, i ora ki es diskubri-l es ka ta larga-l nunka.Na lei di Dios sta skritu ma verdadi sedu o tardi ta triunfa i ta reina.Jerason di oji i di manhan e mas livri i pragmatiku di ki jerason di onti!Purtantu, nes mundu di oji mentira/falasia/prekonseitu/prupozitu- indignu sta kondenadu a morti.
Helena Barreto helena.barreto@clix.pt
Comentário:
Seria uma desgraça para o povo das Ilhas a implantação deste ALUPEK que nem os alupekadores compreendem e passam a vida no seu ciclo fechado congratulando-se. Pois continuem aplaudindo de uma só mão porque assim vão entretendo a plateia desviando-a de pensar nos sérios problemas inerentes aos cabo-verdianos e CABO-VERDE.
opozitora di@alupeck.com
Comentário:
Nos terra sta ku falta di psikiatra, pamodi um dodu perferçu sima keli sta dexadu livri ta cirkula é gravi! Alupek é nada mas, nada menus ki trapadja kel ki nunka foi um probulema pa nos kriolus. Alupek nunka ka ta ser aplikadu na nos terra a non ser ki nhos kre fazi di alupek um tortura. Um koncedju ka bu studia mas ki si, dexa sima sta y nem ka bu pensa txeu pa cerebru ka spludi, te ki falta ka ta fazi. Nu kre sim oficializaçon di kriolu, mas kada ilha ta skrebi si kriou sem obrigaçon di uza alfabetus opodu pa kem ki por simplis kaprixu y teimozia y bazofaria kre impoi um skritura so pa podi fazi storia, Alupekanus storia dja foi skritu, kontadu, y soletradu a mais di 500 anus. Ami pissoal menti n' ta rikuza katigorikamenti di skrebi na radikal alupek. Kuida di bu saudi mental y bu dexa nos lingua em paz ti ki parci otu soluçon pamodi alupek é linguaçon- cientifikamenti falandu. Flam si pon ku pom é igual- pon di kume y pom di poe-me Nhos ta fika ku gana di odja alupeki na ilhas di Cabo Verde ta cirkula.
Carel carel@aol.com
Comentário:
O Manel Veiga foi e ficou o Marsinu carregando essa cruz sozinho e metamorfosando em vários nomes, dando a ideia de que muitos o estão apoiando. Triste figura desse pobre coitado que diz ser "doutor." "cursado" na Makedonia. O Marsianu que leve o seu alupek para a cova, mas deixe os caboverdianos em paz rumo ao progresso.
Pedro Oliveira ANALFABETU pedroO_Analfabetu@yahoo.com
Comentário:
Oh Pedro Oliveira / pedroliveira@yahoo.com, ignoransia ka e propriedadi! **** Si bu ka sabe le, signifika ma bo e ANALFABETU. **** Primeru verson di Alfabetu kabuverdianu foi aprovadu na 1979. **** Dipos di 20 anu di sosializason, el transformadu en dekretu-lei, ku aplikason sperimental. **** Dipos di 30 anu di sosializason, el INSTITUSIONALIZADU pur dekretu-lei. **** Purtantu, sugundu nº 3 di Artigu 9º di Konstituison di 1999 (verson atual inda ka sa ta bendedu na Inprensa), tudu sidadon nasional ten dever di prende lingua kabuverdianu. **** Purtantu, si bu ka prende-l, bu sa ta viola un dever konstitusional. **** Si bu kre prende le, ba studa Dekretu-Lei nº 67/98, di 31 di Dezenbru di 1998, in 5º Suplementu (ale li se link: //alupec.kauberdi.org/decreto-lei-67-98.html - ka bu skese di po, na prinsipiu: h t t p :) konjugadu ku Dekretu-Lei nº 8/2009, di 16 di Marsu di 2009. Si bu ten prigisa o falta di tenpu, ba studa se rezumu (di 1 pajina so) lisin: //alupeckatentadju.blogspot.com/2008/08/bu-sabeba-ma-pa-skrebe-nos-lingua.html (ka bu skese di po, na inisiu: h t t p :) . Si bu ka kre prende, nu ka meste bu permison pa nu uza nos lingua na nos txon. Kes ki kre e sufisienti pa nu pode uza-l. **** Sendu informason puder, si bu ka ntende kuze ki skrebedu, pior pa bo i midjor pa nos – bu ta fika ta papia so padja.
Júlio Goto Leksikal juliogotoLeksikal@hotmail.com
Comentário:
Oh Júlio Goto / jesgoto@hotmail.com, pratikamenti tudu palavra di nos lingua ben di lingua purtuges. Es ta bira kabuverdianu ti ki nu adapta-l sigindu forma modi otus palavra ku mesmu fonolojia orijinal adaptadu antis. **** Entretantu, boka ta mora na ladera – bu pode konsidera stranjeru kuze ki kre, inkluzivi kenha ki e responsavel pa bus balelas.
Lyz Kabêl Ekivokadu lyzkabel_Ekivokadu@yahoo.com
Comentário:
Oh Lyz Kabêl / lyz.kabel@yahoo.com , dexa di papia padja! **** Baltasar Lopes da Silva e lisensiadu na filologia non na linguistika. **** Entritantu, el faze investigasons di natureza linguistiku i, trokadu isu, el pode konsideradu linguista. **** Kuantu a statutu di Marsianu nha Ida, fika ta sabe ma dipos di lisensiatura (Masedonia - 1985), el obte grau di mestri na ekonomia (Merka - 1997). El komesa trabadja na 1986 i dja el sta na topu di karera di Inspetor di Finansas desdi 2002. **** Mas, mas: dja el foi Inspetor-Jeral di Finansas, Inspetor-Jeral di Ministeriu di Negosius Stranjeru, Diretor-Jeral di Alfandegas, Diretor-Jeral di Kontribuisons i Inpostu, etc., etc. **** Bu sta ekivokadu – ba tuskia !!!
Marsianu nha Ida padri Nikulau Ferera marciano_moreira@yahoo.com
Comentário:
Sr. Pedro V, mi, N prende skrebe purtuges na bazi di txeu sofrimentu: era kopia i mas kopia, era ditadu i mas ditadu, era dikora i mas dikora. §§§§§§§§§§ Felismenti, N ten bon memoria. §§§§§§§§§§ N odja maioria di nhas kolega ta leba purada trokadu erus ortografiku. Mi propi, atraves di sabatina, N da nhas kolega purada sen manha. Tudu trokadu falta di lojika di ortografia di lingua purtuges, tudu trokadu alfabetu etimolojiku. §§§§§§§§§§ Ku alfabetu fonetiku, foi tudu kontrariu. N ba studa na un tera ki ten alfabetu fonetiku (istu e, fonolojiku) sima alfabetu kabuverdianu. Di palmanhan, es nxina-m alfabetu. Di tardi, dja N staba kapasitadu pa skrebe dretu kualker palavra di kel lingua, desdi ki N obi se pronunsia dretu. N stevi la un monti di anus ta studa pa kursu mediu i pa lisensiatura, nunka N da eru ortografiku. §§§§§§§§§§ Kriansas di kel tera ka sabe kuze ki e eru ortografiku – pa es, so surdu pode da eru ortografiku. §§§§§§§§§§ E pa liberta nhas desendentis di sofrimentus evitavel grasas a novus konhesimentu di siensia na aria di fonetika ki N sa ta defende alfabetu kabuverdianu. §§§§§§§§§§ Siensia ta ezisti pa fasilita vida di algen...
Pedro V Kualker pedroV_kualker@yahoo.com
Comentário:
Oh Pedro V, si bu ta atxa ma alfabetu kabuverdianu (ex-ALUPEC) ka ta sirbi, aprezenta Governu otu proposta midjor, mas lojiku, mas sinplis, mas sientifiku. **** Ka bu fika ta papia so papia. **** Alias, dja bu perde 30 anu so na tagarela na nves di aprezenta otu proposta. **** Timenti bu ka aprezenta un proposta. Timenti es proposta ka aprovadu na diversus kolokiu (sima kontese ku atual alfabetu). Timenti es proposta ka aprovadu dipos pa Governu a titulu sperimental (sima kontese ku atual alfabetu). Timenti es proposta ka aprovadu subsekuentimenti pa Governu a titulu definitivu (sima kontese ku atual alfabetu). Timenti tudu isu ka kontese, N ta ba ta defende kel alfabetu ki ezisti (alfabetu kabuverdianu) pabia el e midjor di ki nada. **** Ku alfabetu kabuverdianu, N sa ta skrebe kada palavra sugundu regras sientifiku ki ta permiti-m ten suguransa ma tudu kes ki studa es alfabetu ta konsigi le nha mensaji sen prublema. **** Pa analfabetus (= pa kes ki so sabe le kuzas skrebedu ku alfabetu ki Tugas inventa pa ses lingua), pa es ka ten ramedi.
Inkonfidenti inkonfidenti@gmail.com
Comentário:
Oh "opozitora", nu konbinaba ma bu ka ta komenta nhas artigu i, mi, N ka ta komenta di-bo. **** Mi, N sa ta kunpri. **** Entritantu, mas un bes bu sa ta mostra ma bu ka ten ser di algen. **** N ta xinti noju di bo.
Carel Fala-Baratu carelfalabaratu@aol.com
Comentário:
Oh Carel, tudu dia, mas i mas Kabuverdianu sa ta abrasa alfabetu kabuverdianu. **** Ultimu vitoria di alfabetu kabuverdianu ki txiga nha konhesimentu: na Expresso das Ilhas di 12/Maiu/2010, na pajina 46 sta ma dja abridu un restoranti la djuntu sedi di Ministeriu di Justisa ku nomi "Ká di Gá". **** Anos, e si, nu ka ta troka faze ku manda boka - nu ta faze!!! Ka ten tadju!!!
Helena Barreto helena.barreto@clix.pt
Comentário:
ACHO QUE JÁ É TEMPO DE SE MANDAR PARAR COM ESTE MASSACRE DA NOSSA LINGUA CABO-VERDIAN PELOS MARSIANUS E ALUPEKADOES CONFUNDIDOS. O GRANDE LIBERAL BEM COMO TODOS OS NOSSO JORNAIS DEVIAM ERA NÃO MAIS PUBLICAR TANTA ASNEIRA.ESTA GENTE SÓ VEM CRIANDO UMA CONFUSÃO DANADA NA ESCRITA DA NOSSA LINGUA A PONTO QUE TODOS OS NOSSOS JOVENS SE SENTEM DEVERAS COMPLETAMENTE PERDIDOS... A QUEM A CULPA SENÃO O GOVERNO DO PAIGC/CV QUE APOIOU O "MAGNUS" MANUEL VEIGA NESTA SALADA! A ELES DE MANDAREM PARAR COM TANTA ASNEIRA AFIM QUE POSSAMOS RESPIRAR E PARTIR DE BASES SOLIDAS PARA UMA NOVA ETAPA. ESTE MARSIANUS PASSA A VIDA A CONTRADIZER-SE E SÓ SABEL INSULTAR GENTE... COMO SERIA POSSÍVEL DIALOGAR COM GENTE ANTIDIALÉTICA DESTA ESPÉCIE?!SÓ NOS FAZEM VERGONHA.
Dixit dixit@cvtelecom.cv
Comentário:
Oh "opozitora", nes mumentu ki nu sa ta komemora 550 anu di komesu di nos skravidon ki Amílcar Cabral infleti kursu, N sa ta ben da-bu ultimu xansi di onra konsedju di bus djenti grandi pabia si me ti inda N kre-bu txeu: E kabun!!! Po mo na konsiensia, bu lenbra kuze ku kuze ki "e kabun".**** E kabun maltrata kenha ki resebe-bu di brasus abertu na restoranti "O POETA", orgulhozu ma el sa ta resebeba un prinseza - orgulhu di Bersu di Kabuverdianidadi. **** Tudu ki N sa ta faze e pa defende alma di Kabuverdianidadi. **** Tudu kes kritika li nes post sta xintadu riba inveja di Santiagensis, konpleksu di inferioridadi i egoismu ejemoniku. **** Ka bu kutuma un mestri ku paduku!!! **** Storia ka al perdua-bu!!!
MAKTUBE balila@hotmail.com
Comentário:
O Marciano escreve o artigo e ao mesmo tempo usa varios pseudo para o comentario em favor do lupikia para enganar os leitores que esta-ao a ser apoiados, que vergonha hen!, perverso alieno.
Pedro V pedro@hotmail.com
Comentário:
O Marsianu, ao escreve atrás sob pseudónimo de vários "Pedro V" julga que me atingiu. Coitado! Marsianu, o que vem de baixo não me atinge! Oh Marsianu, vai trabalhar! Qui língua qui tem varianti na scrita? Bu ta atcha ma caboverdianus debe screbe bu apelido "Ferera" ó quê badiu tâ screbe e "Ferreira" ó quê sampadjudu. Na criol de sintanton: D'certéza q' Baltazar Lopes da Silva n'tava 'screvê sê criol q'alupec! Afinal Marsianu de certa forma concorda que o Alupec é uma transcrição fonética para o crioulo. Por fim o Marsianu acusa-me de Ditador. Esta é para rir até chorar. Quem quer impôr às outras ilhas o Alupec são vocês (meia dúzia de gatos pingados). As coisas não têm que ser como os Marsianus querem! Quanto ao M antes das letra "B" e "P", na sua ignorância acha que é Burrice dos Portugueses quando diz: "Nu ka ta kopia burisis di lingua purtuges. Vou lhe dar exemplo com uma só palavra em como não "burrice" apenas dos Portugueses: CoNteMporâneo=portugês; CoNteMporary=inglês; CoNteMporain=Francês; CoNteMporáneo=espanhol. etc., etc., Para o Marsianu ele é que é esperto, os portugueses, franceses, ingleses, espanhóis, alemães e outros são todos burros. O problema do Marsianu é outro. É ignorância pura!
opozitora di@alupek.com
Comentário:
Marciano nu sta na ceklu 21 omi! kritika ka ker dizer kontra, ka sta di akordu ka ker dizer inimigu, ignora ka ker dizer ka kre txeu, sukutam um poku també, bo bu kre papia so bo! Djam flau ma mi n' ka kontra ninguém, ami é kontra manipulaçon y opriçon ki seja pulitiku ou kultural, ki seja na familia ou na amizadi, ki seja na konxedu ou diskonxedu nada ka ta muda, oras ki um kuza é ka dretu ou kontra nha bazi di principiu n' ta rabela, mas ka bu pensa ma sim odja alguém ta fazeu ou ta fazi kualker alguém ki nu tem dizavença, antipatia ou imkomprençon mam ta fingi ma ka sta odja, n' ta difendeu sima kim sta difendi nha kabeça nem sim dadu purada ou outu tortu, mas dipos dim difendi n' ta volta na nha puziçon.Txam dau um koncedju di kompatriota; si um lingua sta trazi tantu divizon entri ilhas y maiorias ka sta kontenti pa ke incisti so pa kria dizavença y mal estar? Nhos ridjobi, nhos riuni, nhor arganiza pa odja undi ki sta fadja! Afinal é pa Cabo Verde certu?, n' tom tem ki ser na armonia di caboverdianus! Sim apoiau n' sta ser ipokrita y mi kela ka ta fazi parti di nha diskaramentu portantu aceita kritika y opinion dus outrus sem pensa ma alguém kreu ou kre nhos mal, nu podi dibati ti voz pega ou ti komputador direti, mas trankilamenti nu ta kume na mesmu pratu y beby na mesmu kopu ku txintxin y tudu na maior alegria. Aguenta! tudu kem ki dicidi bai pa guerra é concienti me podi ser firidu ou me podi ka volta mas pa kaza, ku keli n' kre flau ma kritika puzitiva ou negrativa, konstrutiva ou distruitiva, elogiu ou dsiprezu é speradu des di ki bu expoi ao publiku, ka bu spera so bravo ku el é bom, oras ki bu dadu si bu atxa ma bu tem razon da també, mas nunka ka bu fazi di toupa ou korri kadera tras. sima n' flau um bez na um kumentariu, é ma batuku ki ka ta manxi ka ta armadu terreru. Por akazu foi bom jantar, obrigadu pa bu ter konvidadu mi, nu fetifeti dòs lingua numa boa, mas kel kim ta skrebeba di bo antis di jantar é kel kim kontinua dipos di jantar, nada ka muda n' ka sta di akordu n' ka sta, si for nu ta torna ripiti jantar. Matxu bedju ami nada kim ta fazi n' ka ta kobra, ai di mi sim bendi pa um jantar- é kruzeru diretu sem para. Nha skrituras bu ta odja bu ta konxi fla la. You be good.
opozitora di@alupek.com
Comentário:
Inkonfidenti-nomi oficial Marciano, nu kombina!!! kuazi bu tem ki volta pa terra pamodi ligaçon sta mariadu pa marti. Bu sabi kuzé ke kombina? Kombina si bu ka sabi é oras ki um dos alguém ta fitxa um akordu skritu ou pa palavra, mi ku vosso mece nunka nu akorda na nada y nem nu ka ta akorda, sim flu li na liberal pa bu ka kumenta dimeu ma mi n' ka ta kumenta di bo ainda bu ka dam risposta, foi so mi ki fla, n' ton akorda ou kombina ka tem y alem di mais prazu dja kaduka hehehe. Oras bu ta krem txeu oras bu ta nojam, si bu tinha um noju desli bu ka staba nem dodu nem tarradu ta viola lingua caboverdianu. Bu sta kre dà ma mi ku bo nu tem intimidadi? Him stau bo, n' odjau um bez na nha vida pa menus di 2h: Bom kada um ta xinti kel ki sta na si alkançu y ke tem dentu del ao menus bu ta xinti algun kuza, si é noju ki bu tem dentu é noju ki bu ta xinti. Bom djam bai pamodi katxupa sta speram. Ou Marciano n' skeci flau, toma 3 kudjer di xaropi di baboza ku 7 kudjer di azetipul, na ka tem poi maganati, mas stangu tem ki sta baziu y sem rizidiu di alkua pa tempu infinitu tudu dia mesmu ora cedu, tardi noti- ka tem kontra indikaçon so ifetu indezideradu, mas kela è normal, papel igeniku ou papel di cimenti tambe ta sirbi.
Pedro V Apokrifu pedroV_Apokrifu@hotmail.com
Comentário:
Oh Pedro V, pamodi bu ka ta uza bu nomi?Pamodi bu ta tenta uza nomi di nos Prezidenti di Republika? Nos Prezidenti di Republika ki patrosina edison di "NA BÓKA NOTI - II VOLUMI" di Dr. Tomé Varela da Silva, skrebedu na ALUPEC. **** Ka ta da-bu vergonha di ben tenta pasa pa Pedro Verona Rodrigues Pires? **** Mensaji apokrifu e un krimi dezonrozu.
Helena Barreto Ditadora helenaB_Ditadora@clix.pt
Comentário:
Oh Helena Barreto / helena.barreto@clix.pt, korda! Nu ka sta na tenpu kolonial mas! **** Konbatentis di liberdadi di patria, atraves nomeadamenti di gloriozu PAIGC, da-nhos tiru ti nhos sai di nos tera. **** Gosi nos ki ta manda na nos tera!!! **** Ka bu pidi diabus pa ben inpidi Marsianu nha Ida di skrebe na jornais. **** Ben bo, bu ben inpidi-l di skrebe sima susesivus Governu di MpD i di PAICV aprova, respetivamenti, atraves di Dekretu-Lei nº 67/98, di 31 di Dezenbru di 1998 i di Dekretu-Lei nº 8/2009, di 16 di Marsu di 2009. **** Ben, o ditadora!!! **** Ti ki bu ben, nu ta mostra-bu undi kabra ta tadja txuba!!! **** Idiotisi!!! **** Tudu semana, Marsianu nha Ida ta publika 2 artigu na jornais inpresu – un na Expresso das Ilhas, otu na A Nação. Na A Nação, desdi Novenbru di 2007. Na Expresso das Ilhas, desdi Novenbru di 2008. Tudu na lingua kabuverdianu. Tudu na alfabetu kaberdianu. **** **** Nhos ka pode ku el. So txupa limon e ramedi!!!
Maktube Nomi Falsu maktubenomi_Falsu@hotmail.com
Comentário:
Oh Maktube, ben fla-m si e bu mai ki po-bu es nomi li?! O bu mai era algun idiota!? Forti nomi galanti... Dja julgadu, torna julgadu, bu ta papia so padja!!!
Marsianu nha Ida padri Nikulau Ferera marciano_moreira@yahoo.com
Comentário:
Oh Pedro V / pedro@hotmail.com, tudu kes kuza ki es kanbada di leigus sa ta kritika, ta ezisti na alfabetu ki nhu Baltas uza pa skrebe tudu palavra di nos lingua na "O DIALECTO CRIOULO DE CABO VERDE". Pa ezenplu, el ka uza C pa skrebe nenhun palavra na kel livru di serka di 400 pajina, undi metadi di pajinas sta so ku leksiku di lingua kabuverdianu. **** El substitui C pa K i S, sima ta kontese na alfabetu kabuverdianu. **** I mas, si bu ba le livru ki lansadu es dias li i intituladu “Escritos Filológicos e Outros Ensaios” de Baltasar Lopes (organizadu pa Dr. Arnaldo França), bu ta atxa na se introduson siginti komentariu di Dr. França: "A bibliografia, não literária, de Baltasar Lopes, com excepção de ‘O Dialecto Crioulo de Cabo Verde’, publicado em 1958, segunda edição de 1984 e de 'Cabo Verde Visto por Gilberto Freyre', de 1956, com republicação na revista Anais, vol. 1, nº 2, de 1999, está dispersa em várias revistas e reunida agora neste volume. O primeiro título foi escrito entre 1938 e 1943. A demora na publicação parece dever-se à utilização do 'Sistema de Transvariações Fonéticas', de Rodrigo de Sá Nogueira, que a responsável pela edição desejava que fosse substituído o que não mereceu a aquiescência do autor;" (sic)**** Kuze ki isu signifika? **** Signifika ma dja na anus 40 i 50 di sekulu pasadu, nhu Baltas tevi ki batalha duranti mas di 10 anu pa konsigi publika se livru skrebedu ku alfabetu sima ALUPEC. **** Enfin, dja dura ki inbesis ta tadja rasionalidadi di prevalese. **** Mas, rasionalidadi ta vense irasionalidadi, mas sedu o mas tardi.
Pedro V Dador di Ezenplu pedroV_Ezenplu@ilojiku.com
Comentário:
Oh Pedro V, N ka pidi-bu pa bu fla-m ki povu ku ki povu ta faze nazalizason ku M antis di P i B, mas sin, pa bu da-m splikason LOJIKU (RASIONAL) ki ta justifika es exsepson. **** Justifikason ki un kriansa di 6 anu ta ntende, sen dikora. **** Tudu exsepson sen lojika e BESTERA, mesmu ki meiu mundu ta faze-l.
Pedro V Dodu-Baridu pedroV_dodubaridu@hotmail.com
Comentário:
Pedro V bu ta sufri di un prublema mental gravi: Kolokiu Internasional di Valorizason di nos lingua (1979) ki aprova 1º verson di nos alfabetu, tenba un monti di intelektuais di txeu ilha (sima Luís Romano di Santu Anton, Aurélio Gonçalves di Sanvisenti, Dulce Almada di Sanikulau, Ondina Ferreira di Fogu, etc., etc.). Forun di Alfabetizason Bilingi (1989) ki aprova 2º verson di nos alfabetu, tenba un monti di intelektuais kabuverdianu i stranjeru. Grupu pa Padronizason di Alfabetu (1993-1994) ki propo ALUPEC, tenba algen di Sanvisenti, Sanikulau, Santiagu i Fogu. Konselhu di Ministrus ki aprova Dekretu-Lei 67/98, di 31/12/1998, tenba pesoas di txeu ilha. Meza-Redondu pa Avaliason di ALUPEC (2008) ki da lus verdi pa institusionalizason di alfabetu kabuverdianu, tenba serka di 30 intelektuais kabuverdianu di kuazi tudu ilha i di stranjeru. **** Konselhu di Ministrus ki institusionaliza alfabetu kabuverdianu atraves di Dekretu-Lei nº 8/2009, di 16 di Marsu di 2009, tenba pesoas di txeu ilha. **** Purtantu, si tudu es gentis e, na bu opinion, "meia-duzia di gatus pingadu", signifika ma bu debe djobe dotor di kabesa pabia bu kaxola ka sa funsiona dretu. **** Dja bu bira dodu-baridu!!!
Pedro V Dodu-Baridu pedroV_dodubaridu@hotmail.com
Comentário:
Pedro V bu ta sufri di un prublema mental gravi: Kolokiu Internasional di Valorizason di nos lingua (1979) ki aprova 1º verson di nos alfabetu, tenba un monti di intelektuais di txeu ilha (sima Luís Romano di Santu Anton, Aurélio Gonçalves di Sanvisenti, Dulce Almada di Sanikulau, Ondina Ferreira di Fogu, etc., etc.). Forun di Alfabetizason Bilingi (1989) ki aprova 2º verson di nos alfabetu, tenba un monti di intelektuais kabuverdianu i stranjeru. Grupu pa Padronizason di Alfabetu (1993-1994) ki propo ALUPEC, tenba algen di Sanvisenti, Sanikulau, Santiagu i Fogu. Konselhu di Ministrus ki aprova Dekretu-Lei 67/98, di 31/12/1998, tenba pesoas di txeu ilha. Meza-Redondu pa Avaliason di ALUPEC (2008) ki da lus verdi pa institusionalizason di alfabetu kabuverdianu, tenba serka di 30 intelektuais kabuverdianu di kuazi tudu ilha i di stranjeru. **** Konselhu di Ministrus ki institusionaliza alfabetu kabuverdianu atraves di Dekretu-Lei nº 8/2009, di 16 di Marsu di 2009, tenba pesoas di txeu ilha. **** Purtantu, si tudu es gentis e, na bu opinion, "meia-duzia di gatus pingadu", signifika ma bu debe djobe dotor di kabesa pabia bu kaxola ka sa funsiona dretu. **** Dja bu bira dodu-baridu!!!
Siré Sabi siresabi@cvtelecom.cv
Comentário:
Oh Marsianu nha Ida, Sr. Arsénio de Pina non so ka ta fundamenta se opinion, mas tanbe el ka e formadu na aria di linguistika. Si el era un autoridadi na materia, nu al podeba kunfia na se afirmason sen fundamentason... **** Es gentis ta panha defeitu na txon ta po, so pa trapadja avansu di nos lingua. Kanbada di bairistas, ajentis di kolonialismu i alienadus.
Alienadu alienadu@gmail.com
Comentário:
Es Arsenio debeba ba fla Tugas (ses konpatriota) pa fika ta skrebe purtuges ku alfabetu ingles pa Tugas pode pasa ta skrebe ingles ku menus eru.
Pedro V pedro@hotmail.com
Comentário:
Marsianu, não preciso apresentar nenhuma proposta para a escrita do crioulo porque alguns caboverdianos ilustres (não um qualquer leviano) já o fizeram no passado. Baltazar Lopes da Silva, Pedro Cardoso, Eugénio Tavares e outros têm escreveram o crioulo utilizando o mesmo alfabeto da língua que deu origem à nossa. O Marsianu acaba de confessar que é burro porque para aprender a escrever o português teve que sofrer, copiar e decorar. Imagino que nunca há de aprender a escrever o Inglês, o Alemão, etc. porque eles não escrevem as suas linguas com o alupec (cada letra um só valor, conforme vocês defendem), ou seja o Marsianu acha que alupec ajuda o burro a aprender.
Pedro V pedro@hotmail.com
Comentário:
Neste espaço o Marsianu já fez 14 comentários utilizando pseudónimos daqueles que discordam com o Alupec para confundir as pessoas desatentas de que ele está a ser apoiado. O Marsianu deve estar aposentado ou no desemprego para ter tanto tempo disponível só no Liberal.
Freitas Amaral amaral @hotmail.com
Comentário:
Alto lá pessoal, este neto de Padre tem razão ao querer impor a todo o custo o seu alupec. Sabem porque? É que ele quer aparecer nas notas de 10.000$00 (dez mil escudos), tal e qual Eugénio Tavares. O Povo Cabo-verdiano vai lhe erguer uma ESTATUA maior que a Estatua da Liberdade em honra e memoria do seu alupec. O Dr. Germano Almeida tem razão quando diz que o alupec é igual a Unidade Guine e Cabo Verde. O neto de padre não quer perceber que nos não somos contra o crioulo mas sim contra o seu alupec.
Ajenti ajenti@purtugal.pt
Comentário:
Sr. Arsénio e un alienadu pabia el ta inferioriza lingua kabuverdianu. Ifetivamenti, priokupason di Sr. Arsénio ka e si nu ta fika ta skrebe nos lingua maternu ku menus eru ortografiku, mas proteje lingua di Tugas, sima ki el e un ajenti di Tugas.
Etiquetas: kumentariu alupekianu In Liberal
Subscrever: Enviar comentários (Atom)


text:
“De fakto nu konvida
asosiasons de sociedade sivil pamodi asociasons de sosiedade sivil tem fetu um
grandi trabadju a nível de promoson de maior inkluson sosial. Es formason li ta
enquadra na kel projetu di transferensia de rendimentos ki nu sta kre bem
implementa na kabu verdi. Tudu nos nu
konxi kel projetu bolsa família ki tem na brasil. Kuse ki nu kre fasi na kabo
verdi? Nu kre fasi na kabo verdi un projectu semelhanti a bolsa família ma adaptadu
a nos realidade. Pamodi? Pamo guvernu djuntu ku OIT fazi un levantamento de
tudu politikas sosiais, ki bem provadu ma nu tem nes momentu li mais de 90 inisiativas de governo sentral e
mais de 200 iniciativas de governos lokais. ker dizer ma nu teni umunti inisiativas,
mas ma nu mesti midjora artikulason e dialogo, pa por um lado pa nu rasionaliza
rekursos e por otu lado nu maximiza impaktu na vida de populason. Pa tudu
programa ka fika ta apoia mesma pesoas. Nu kre pa programa txiga a tudu kabu verdianus pobris. Ma pa issu é presizu dialoga, nu artikula, pamo si non 2 instituisons
ta fika ta apoia mesma pessoas enquanto ki tem otus pesoas ki ka tem nenhum apoio, kela ke objectivu” Janira
Hopfer Almada, Ministra J.E.D.R. Humanos


text:
Pamodi ê ka kreba pa marido diskunfia ma fidju ka era di sel
Na dia 13 di Junho txomadu di urjensia servisu di bomberu pa bai presta sokoru a un mudjer ki sen spera ten fidju na sanita di caza di banho na bairro di Grigny 2, na rejion pariziensi…. Kuandu sokoru txiga bebé ka sta respiraba. E staba mortu…. Na declarason ki na altura es mudjer presta na polisia ê flaba ma bebe morri fogadu dipos di kai na sanita. Komu nada ka sta inkriminaba el ê dexadu en liberdadi.
Kazu ben komplika dipos di autopzia ki revela ma es bebe ki inda nen nomi ka tinha nunka ka enguli agu na si vida y ki portantu ê ka morri fogadu sima mai fla…. Korpu també ka aprezenta ninhun marka di keda ki podia pruvoka morti. Autopzia inda revela ma es kriansa nasi ta respira y ê ka tinha ninhun deformason ou duensa ki ta justifika un paragon kardiaco.
Ku rezultadu di autopzia korda kumesa ta perta kontra es kriola ki marido so lebal Franca pamodi ê staba gravida ( es ten un otu fidju di 10 ano). Presionada pa tudu ladu es fin-de-semana ê kaba pa konfesa a un familiar ma foi foi el ki foga bebé y es familiar logu alerta polisia. Familia di maridu inda organiza un “kampanha punitiva” mas polisia lebal antis di kontisi un tragedia.
MARIDO KA SABEBA…
Marido ka staba ao korrenti di es infantisidio y nen ê ka sabia ma fidju ka era di sel sima es cabo-verdiana tambe konfesa …Y foi justamenti pa tenta sukundi es relason extra-konjugal ki es mudjer fla ma ê asfixia es recem-nascidu …. Pra ja autoridades ki sta investiga kazu ka sta fazi ninhun kumentário mas di akordu ku Agencia France Press (AFP) es mudjer konfesa marido ma fidju ka era di sel y ma ê mata es minion pamodi ê ka sabia modi ki marido podia riaji. fonte:ok


text:
Início > Mayra Andr... > acordes
Dificultad:Ningún grado
por DRVDS
Am n ben d téra lonji F C G d téra lonji di li Am dja n ten andádu mundu F C G má n kátxa un lugár sábi si Am F a-mi é fidju di rótxa C G ki béntu-lésti fulia na már Am F déntu mi ten dés ilia C G kábu-verdi, kábu-verdi Am la na nha téra lonji F C G laméntu di povu foi txeu Am konsiénsia grita óra Fm C G i un di ses vós foi kabral Am F nós é fidjus di rótxa C G ki béntu-lésti fulia na már Am F déntu nós tudu é ilia C G kábu-verdi, kábu-verdi Dm E7 palan só ta spéra txuba Dm E7 txiku, nhéla ku ses uril Dm E7 tufuka dja bendi si pexi Dm E7 oji bénta txiga lisboua Dm E7 filisiánu txora sodádi Dm E7 beny gánha totobóla Dm E7 (Am/A5) es vida é sima maré ku kada ánu ta nasi speránsa di odja azágua ben trás di simentera pa vida bai más suávi si, más dóxi si pa kada un ki kré es txon


text:
PÁRTI 12
Modi ki bu família pode ser filís?
É amor ki ta faze un família filís. Efésios 5:33
Deus dexa pa kazamentu ser sô un ómi ku un mudjer.
Maridu ki krê se mudjer txeu ta trata-l ku mimu i el ta ntende-l.
Mudjer debe apoia se maridu.
Fidjus debe obi ku ses pai i ku ses mai.
Bu debe ser fiel i trata bu família ku amor; ka bu ser mau i nen ka bu ranja otu algen. Colossenses 3:5, 8-10
Palavra di Deus ta fla ma maridu debe ama se mudjer sima el ta ama se kabésa i mudjer debe ruspeta se maridu di fundu di se korason.
Faze séksu ku algen ki nhos é ka kazadu é pekadu. Ómi ku mudjer debe ser fiel ku kunpanheru.
Palavra di Jeová ta inxina família ser filís.


text:
França: Caboverdiano ku storia Emocionante "imigraçao hora ki dja contisi eh sabi e ca sabi ao mesmo tempo"
Eh fé ki consolan, Sperança ki acumulan.
Direpente ben kel dia de felicidade.
2014 bo eh sima 1999 (dia kin nasce)
Td comesa cantu nha pae deixam cu 6mes de idade, é parti pa frança pe bem busca um vida midjor pe pode da se fidjos midjor de kel ke dadu, e pa nu ser midjor na vida.
Apres, djam tinha 3ano, nha mae parti pa frança tmb, pmd eh tinha problema de saude.
Mi ku nha irmao nu fica ku nos avo.
Passando anos e anos, so deus ki sabe kuze ki nu passa.
Nka sa fala de dificuldade mas sim de sodade pmd sempre nos paes danu tudo ki nu ta kre.
Cantu djam tinha 14 ano
Nhas odju contente ti ki baza lagrimas de alegria pmd era nha mae ku nha pae e um nha irma ki bai pa feria na Cabo Verde pois era kel ano la kes consigui ducumento.
1,2,3,4 semana es tive ki torna bai frança e pes fazeba de tudo pa documento de mi e nha irmao filaba.
Djuntu ku nha avo, nha segundo mae é ku es rainha kim cria sempre ta flam nha fidju consola es dor li ta fria.
Foi dificil acustuma, mi ku nha manu nu tinha o mesmo sonho.
Passando um ano bem 2015 ano de disgosto, mes de fevereiro djam tinha nha mae na ladu ku coraçao maguado pmd si pae staba doenti.
Na kel ano nu perde txeu alguem, e nimguem contenti, na fundo de nos odju staba tudu igual.
2015 nka ta perdual.
Mas mes de julho sempre ta consolan, ta apoiam na lado de nha pae ki bai passa feria.
Nka dexa nun laguas cai, so medu des kim tinha nta pertaba odju pa ca sai.
Passa mas um ano, 2016 eh sta na bom caminhu nu tinha sô 1 pensamentu pa txeu pensamento, (nhas paes nhas irmoes)
Nu tinha 1 pergunta, 1resposta, eh keli ki ta dexaba mi mas ingustiado mas fe ki tinha mi de pe.
Passa 'x ' mes nkoxi muntis alguem ki djudam txeu ku luta, es animan, es cumpanhan, un simples jesto es entra na nha petu, "jessica keila nelida nadia jussara Ct1 em geral" nhos eh nha mural.
Mes de março nha sperança comesa ta alimenta vitoria.
Na um momento de solidao bem um noticia ki mechi nha curaçao, nha mano txomam ki flam "patricia dja nu txomadu pa bai poi vistu dentu la Dakar"
Hm para ketu pam xinti kel momentu
Dipos de Dakar hm foca na scola pam finda kel ano pmd nha fe sa flaba mi ma parsem nem scola nka ta consigui finda.
Era dia 29 de junho dia kim sa dispide de nhas colega pmd aula dja caba e logo dentu de carru pam bai casa nha manu txomam ta flam ma nos visto dja mandadu praia
Na kel hora nxinte nha tristeza ta ba embora, e sonho na realiza.
Txiga casa sorrizo na rosto
Logo nda ku cara na nha dona
Na kel momento nha petu vira ta bati mas forti pmd hm odja ma ta comesa mas um novu luta de sodade nha dona.
Dia 15 de julho hum nten orgulho de mes de julho.
Era dia 15 kin nta binha reencontraba nha felicidade.
na kel dia inda era de dia nos era 3 i de txeu gargalhada hum lembra de nha parceira, cinco ano de amizade nka pode dexa despide de nelida.
Na kel hor nu deside bai flomengos, dentu di 6 minuto dja nu stab dentu si casa , cara triste eh tinha dps de txeu dodisa sorrizo caba pa parsi na se rostu.
Hr de bai dja daba, na momentu ke sa falaba mi ku, hum tinha petu apertado, hm vira ta da riba ta da baxu pam ca txoraba kel hr.
Hm txiga casa maleta sa speraba mi i poukus hrs sa speraba mi.
Despidida, kuza ki ta dueh, kel abrasu de cada um nunka nk ta skesi.
Na kel hora de despide de nha dona, maior dor de kel momentu.
Enfim na kel momento eh tristeza ki toma conta mi.
Logo quin txiga praia, e subi na aviao, hm fica sima kim sa nasce de novo.
Passando hora e hora, nu txiga França.
Cuza kim nca ta skese eh kel momento kim abrasa nha familia de novo, e kim chinti vitoria na mi.
Nu luta contra tudo e contra todos.
E hoje nten so de agradece deus, nta continua de fe na SENHOR DEUS.
E nsta li nta conta nha historia, pois 17ano de idade djan ten de conta nes mundo.
kenha ki kustuma passa pa es situaçao ki sabi de es dor li.
E nsabi ma txeu alguen sta passa pa es situaçao li, e imigraçao hora ki dja contisi eh sabi e ca sabi ao mesmo tempo. E nunka nunka mesmo pa nimguem ca disiste de si sonho.
E nta agradece nha avo ki dam um bom educaçao ."


text:
Kadaver foi enterradu provavelmenti sexta-fera di noti
Kadaver foi enterradu provavelmenti sexta-fera di noti nun kampu na Ribeirăo Chequeiro, a uns 10 kilometros di Palmarejo, na Praia , undi es sidadon alemon ta viveba ku si espoza , un cabo-verdiana di 40 y tal ano di idade.
Korpu enterradu di Michael Gocht foi “farejadu” sábado di tardi pa katxor di un pastor di zona ki alerta autoridades. Bomberus dura uns 2 hora ta dizenterra korpu ki dipos lebadu ospital pa autopzia. Kauza di morte inda ka divulgadu mas para já ten 2 suspeitos :
Primeru ê esposa di es alemon . Apezar di es staba na prucesu di separason y di partilha di bens, por orden di Tribunal es ta viveba djuntu na ses rezidencia na Palmarejo (foto). Segundo informasons es ten un otu caza na S.Francisco.
Mudjer ten un Jeep, y di acordu ku informasons di policia marcas ki rodas dexa na txon na local undi korpu foi enterradu ta koinsidi ku roda di Jeep. Policia ta diskunfia di envolvimentu di un segundo individuo ki entretantu es ka revela identidade. Es tudo 2 foi prezu pa Policia Judiciaria y es debi ser aprezentadu brevimenti na Tribunal.
Michael Gocht dja dura ta viveba na Cabo Verde, undi ê dexa tcheu amigos ki ta fla ma el era un omi leal y trabadjador. Era di Worms, un pequeno sidadi na sudoeste di Alemanha y di acordu ku si perfil na facebook ê studa Ciências Aplicadas na Universidade de Frankfurt. Fonte:ok


text:
Adeus Letra CJulho 13, 2007 às 3:09 pm | Publicado em Cânticos e Poesia | 4 comentários
No passado 5 de Julho, Cabo Verde completou 32 anos como país independente. E, neste contexto, todo o bom filho das ilhas sente-se orgulhoso, procurando premiar o país com o de mais sublime tem. Neste sentido, acabamos de receber um poema de um dos filhos da terra, dedicado a Cabo Verde. O autor, Marciano Ramos Moreira, deixa irromper da alma, um “Adeus Letra C”, que NÓS MEDIA vai dar à estampa. Agradecemos o envio deste poema e, como é evidente, os visitantes deste espaço sabem que estamos abertos à colaboração. Por isso, qualquer texto que pretendam publicar e que se encaixe na filosofia deste espaço, têm o nosso contacto em cima.
ADEUS LETRA C
Si bo e Ateniensi
purgunta Kaka
nau, e Rumanu
teima Seza
Di pes djuntu
tudu jura
ma na Sidadi Velha
di boka raganhadu
senpri pa ladu direitu
diretamenti di Lisboa
bu dizenbarka
Pertu di bo
pasu a pasu
Kaka ku Seza, Xepa ku Txuka i otus mininu
diskunfiadu si
txiga
Ku spiritu di anju
es txiga
cha che chi cho chu
es staba ta kanta
xa xe xi xo xu
era rifron
Un truvon
di bu bokona spanta-s:
da César kel ki e di César!
i di sel e kumanda:
kuandu cha ta skrebedu xa
sima chato ta toma xarope
xe ta labradu che
sima xeque sen cheque
chi ta rabiskadu xi
sima chiça ti ki kai xícara
xo ta santadu cho
sima xogum ki bira chofer
chu ta letradu xu
sima chulé di xucro
Un palmatoria
bu abokanha-s
trokadu centro pa sentro
di etymon centru ben kel la
kel li ka ben di Roma ki fari di latin
Un borduada
bu morde-s
pabia sinto pa cinto
primeru e pa kurason
ultimu pa kalsa
Ti kai – duedjus na kaskadju
bu sopra-s
pa es podi ten tenpu dikora
ma conselho i concelho
ultimu ten Autoridadi
i kel otu e so pa laraxadus
Oredjas buru
na di ses
ku denti bu prega
tudu pamodi maça pa massa
kel li e pa Italianus
kel la pa burus
Oredja buru go nau!
es grita fepu
ku fantasma etimolujia
(moradu la pa ladu Roma nhu Sezar
nen retratu ka manda)
nos mimoria e ka kontratadu
Muitu menus mimorias
di kes ku nasimentu markadu na Nosu Sinhor Futuru
i di kes fora di luzofunia diasporizadu
– nen tradison di uza alfabetu Don Dinis Pueta ka ten
Nos mimoria
e pa kimika ku orason
primeru ta da-nu grogu
sigundu, lugar na seu
Dentu kel un spertinhu
(António de Paula Brito
nhu padri santa-l)
djata
minis:
nu mara-l bokona
ku Serpenti di Afrika S
nu ntrega-l
Kapiton di Europa K
rumu Lisboa
na ragas di si primu Q
afinal,
kabesa di Afrika ku Europa nu erda
I ku djatu Xepa ku Txuka rispondi:
bu skesi si maridu CH i fidju TCH
kabesa dentu mar nu manda-s
pa es ka sukuta
ma nes kutelu so ta kantadu
xa xe xi xo xu, sima xutu na ku
di xatu ku si xaropi
di xeki sen xeki
di xisa kel xikra
di xogun ki bira xofer
di xukru ku xule
i txa txe txi txo txu, di txupa limon
na txeia txabeta nos kretxeu
na txoru matxikadu ses skrita kalapitxadu
90 i tal anu dipos
Kulokiu di Mindelu riforsa:
talves so pa skrebi si barbitxi
sinon, nen rabu Ç ka ta fika
15 anu dipos
Grupu di Padronizason prupoi:
C e pa bai!
ku primu, maridu i fidju
ku rabu tanbe
i fantasma etimolujia ta kunpanha-s
Karlus Magnu fla Amen
dipos di 4 anu ta matuta
i Benson Son Juze ki da
oranu pasadu, dipos di 7 anu ta sumara
Adeus letra C
N ta sana-bu oji
22 sol dipos di dia di mintira
i di Verdadi 2007 anu dipos
na Sentenariu nhu Baltas i Jerason Finka Pe na Tera
bespa Sakramentu bu partida
sakedu na txon di portu Sidadi Velha
Bersu Di Nos Tudu
Marsianu nha Ida padri Nikulau Ferera
4 comentários »
RSS feed for comments on this post. TrackBack URI
-
N ta kumesa pa agradise Direson di Nôs Media pa publikason di es puema.
Es puema ta difendi alfabetu ki ta sigi prinsipiu “pa kada letra un son, pa kada son un letra” – ALUPEC. Pamodi N ta pensa ma e nos diver dexa nos disendenti livri di kansera di ten ki dikora modi ta skrebedu kada palavra. Podi gravadu, di grasa, ku 1 klik so, alfabetu kabu-verdianu aprovadu pa nos Guvernu (fotokopia fiel di Bulitin Ofisial) na site: http://www.kauberdi.org/alupec.pdf
Si nhu(a) gosta di puema, nhu(a) reenkaminha-l pa otus – asi nhu(a) ta da kontribuison di nho(a) pa libertason di disendentis di nho(a) di kontratenpus di erus ortografiku ki nu ta pasa ku purtuges. Si nu ta pasa prublema ku purtuges (senpri ta purgunta nos kabesa modi ta skrebedu tal palavra?), nu ka mesti dexa nos disendentis ku es mesmu prublema ti ki es ta skrebi nos lingua kabu-verdianu – pamodi nu debi prendi ku erus di otus pa nu garanti un vida midjor pa nos disendentis.
Alfabetu kabu-verdianu ofisial ta sirbi pa skrebi tudu variantis di nos lingua – di Santu Anton a Brava, ku skala na Diaspura. Txeu algen sa ta kontinua ta skrebi nos lingua sima ta da-l na kabesa – tudu kalapitxadu. Ninhun lingua di me di vera ka ta skrebedu di kualker manera – kenha ki ta da valor a lingua ki si mai nxina-l ku tudu amor ten ki sigi un alfabetu fetu pa gentis di kabesa (alfabetu sientifiku).
Ifetivamenti, alfabetu kabu-verdianu ofisial ta prendedu faxi pamodi el ten so 2 diferensa inpurtanti ku nos tradison di skrebi nos lingua ti oji:
I) kada letra so ta riprizenta un so son (pur izenplu, O e senpri Ó na tudu palavras – istu e, ka ta pirmitidu le O, as ves Ó, as ves U, sima na palavra purtuges copo).
Izenplus: copo = kopu; leme = lemi; fogo = fogu; gato e genti = gatu i jenti; tambe e tanto = tanbe i tantu; unta um oleo = unta un oliu; exame isento de enxame cheio de força = izami izentu di enxami xeiu di forsa; etc.
II) letra C (ki ta poi algen leba purada na purtuges – pamodi el ten: as ves son di S, sima na palavra purtuges cego; as ves son di K o Q, sima na palavra purtuges coitado), N sa ta flaba, letra C mandadu di volta pa Lisboa, djuntu ku si rabu Ç, maridu CH, fidju TCH i primu Q. Istu e, pa kada un di son di C pasa ta ten un so letra o un so digrafu (son s = s; son k ou q = k; son ch = x; son tch = tx).
Izenplus: siciliano = sisilianu; sentinela sem sentido na centro de praça sempre ta leba cem flexon = sentinela sen sentidu na sentru di prasa senpri ta leba sen flekson; cabeça = kabesa; casa = kaza; camisa = kamiza; xeque de Arabia ta djuga cheque cu chefe de tropa = xeki di Arabia ta djuga xeki ku xefi di tropa; coraçom = kurason; tchuba tchobi bedjo = txuba txobi bedju; quando = kuandu; contente = kontenti; cinema = sinema; etc.
Ku es 2 kunhisimentu so – dja nhu(a) podi kumesa oji me ta uza alfabetu kabu-verdianu ofisial. Nhu(a) lenbra so es regra: nhu(a) skrebi sima nhu(a) ta le i nhu(a) le sima nhu(a) ta skrebi.
Di zimola, na nos lingua ka nu fazi sima na purtuges, ki ta skrebedu di un manera i ta ledu dotu manera – so pa konfundi nos mininu kabesa! Konplika sen tra vantaji kuza ki podi ser sinplis e sinal di falta di intilijensia – basta di burisi! Ka nhu(a) dexa-s ngana nho(a) ku konversa fiada! Lenbra ma alfabetu e ka pa nos ki sa ta kaminha pa bedjisi, mas pa nos disendentis – es ki ta ben pasa mal si nu dexa-s ku alfabetu ki es ten ki purgunta – mas modi ta skrebedu es palavra li?
Comment by Marciano Ramos Moreira— Julho 13, 2007 #
-
Karu Silvino, saudason kabu-verdianu!
Silvino sta labanta kistons muitu interesantis. Sertamenti na si dividu altura ta analizadu es kistons i ta atxadu soluson rasional. Afinal, tudu kes otu pais ki oji ten un lingua ofisial, es tinha (i pur vezis, es ta kontinua ta ten) variantis. Entritantu, es konsigi txiga un soluson. Si es es txiga, nos tanbe nu ta txiga.
Nes mumentu, sentru di kiston e skolha di alfabetu i non skolha di 1 o 2 o n variantis. Sima sta fladu na nha kumentariu, alfabetu aprovadu pa Guvernu ta sirbi pa tudu variantis di Kabu Verdi.
Purtantu, ta serba bon ki nu konsentra nos atenson na skolha di alfabetu: I) kel ki Guvernu aprova e bon o nau? II) Si e bon – el mesti alguns midjoria o nau? III) Si el mesti – ki midjorias? etc. IV) Si el ka ta sirbi – kal(s) ki e si difeitu(s)?; V) Kal ki e alfabetu midjor i pamodi?
Ami, primeru N prokura konxe alfabetu aprovadu. Dipos, N tenta aplika-l. Dipos di es testi, N txiga konkluzon ma el ta sirbi, enbora el podi ser midjoradu. N ta pensa ma el e bon trokadu kes karateristika ki N diskrevi na nha kumentariu li di riba. Alias, prova ma el ta sirbi ben e kel li – N sa ta utiliza-l li sin sen prublemas. Prinsipalmenti, sen nisisidadi di purgunta modi ta skrebedu tal palavra? I sen medu di da eru ortografiku – tudu sta skritu sima N ta prununsia. Si algun palavra sta mal skritu, e pamodi mi ki ta prununsia-l mal – istu e, kulpa sta na mi ki inda ka studa kes otu parti di gramatika kabu-verdianu. Mas, ti ki Guvernu aprova kes otu parti di gramatika, nton N ka ta kontinua ta prununsia mal i nen N ka ta kontinua ta skrebi mal.
Pamodi konven konxe un kuza antis di avalia-l, N ta lenbra enderesu di kaza di alfabetu kabu-verdianu ofisial: http://www.kauberdi.org/alupec.pdf
Comment by Marciano Ramos Moreira— Julho 13, 2007 #
Deixe uma Resposta
Create a free website or blog at WordPress.com.
Entries e comentários feeds.


text:
Tudo alguem sa insiste flam man korri tras de amor de rabidante-amor k kenha k tem mais k ta conta midjor...
Dento trebal sukuru, nsumara pam odja si Djonzinho ku nha Firmina ta dam conta de nha amor k skapam de dento palmo mo, ba contra ku matxicada na Praia Mariá...
Flado na cabu k sta candero, tudo mocinhos ta brinca "aliba-barkinha", e mi tudo mundo skeci di mi, na nha treba sukuru de bocal noti.
Vizinhos ka entende. Tudo alguem sa insiste flam man korri tras de amor de rabidante-amor k kenha k tem mais k ta conta midjor...
Mi ka nada ku mi, é mi propi ke miná la de fundo ruberinha. É mi propi k cascássia fundo rubera sem medo de bem dorme na stéra, tras de kel encantado k pa diá dochi nka sabi se nome...
Rapaz k conquistam ku um djobedura. Kel mos k djobem tám, k nha curba tremi cima barra berde.
Kel mos k ta papia ku mi ku lingua trancado dento boca, si céu de boca ta limia si strela na aitura, se odjos ta cendi cima spetáculo de fiticera...
Ah canadja, nha principe encantadu, kre ku mi pamodi djam krebu dja!
Dento kel, é skapam de palmo mo, é ba contra ku um tal de Ana Bela, k ta mora na práia Mariá.
Nflal: bé rapaz, logo de vera? Pam dexa mocinhos na roda ta speram ba canta aliba-barquinha, pam futi na rosto de nha Firmina ku Nhu Ntoni, pam corri bu traz cima menino traz de sulada pa bombudu... pa bu largam na mo...sem dor e sem piedade de kel manera li?
É flam sih: ah mina, se pa kre ku krem ku atxa mo ta tenem bu engana. Bo bu contenta ku candero mas mi nkre luz na poste, bo bu ta raganha dente ku strela na altura mas mi nkre odja novela, bu gosta de mar e mi ngosta de piscina, bu txoma Tarrafal de paraízo mas capital é nha vida!
Um bez go, nka flal nada. Minis ndjobel tam, dento si calafata d'odjo ti k nchintil ta tuntuni pe flam algum kusa...
Nflal si: Mos djobi li, entre kre ku ka krem, nta prefire kem k krem. Bu ta odjam sakedo la ta bai, bu ta fla djo ratadjo sakedo lá mas fica ta sabi, ma dento mi tem um alma k ta cendi so de sabi ma é kenha k krem dja naci dja, parcem mi k bem pa becu mariado...
Nta fitxa odjo nta sonha kol ku coraçom grande, k sikre nu teni casa basiu, nu ta ri ti k machi limpo...
Rapaz, nha familia ka kriam ku luxo mas inchinam amor na berço, nha vida ka foi facil mas mi nsabi kuse ke dignidade...
Rapaz, entre sorte ku azar, sodade ku tristeza, dor pa sabura, tchoro pa raganha denti... nta prefire ficau obrigado pa bu conforto ntom, pamodi mi nbem la de fora, mi propi ke badia pé ratxado...
Fora sta tão dento mi k ka stam nem me ta sai um dia...ayam, se kela k bu ta txoma de nocenteça, nhu pode sta a vontade, mi nka importa!
Ba bu caminho. Sigui bu viagem, ba contra ku bu miná... se um dia dau sodade mi, lembra ma entre dabu sol ku strela e televisom ku piscina, bu prefire odja mundo na um quadrado e bu perde spetáculo k é odja vida, ku odjo de um menina de fora.
By; Dicla Gonçalves


text:
Califica la calidad de esta letra
Puntaje:
4,00/5. Total votos:
0
Dja-u pinta sáia d?otu kor,
Dja-u muda botom di bu buluza
Bu fazi pé sámbu sima Djulai,
Pa-u pása na mi pa-m ka konxę-u
Bu fanhi narís, dja-u troka vós,
Bu pega bu pila bu dedom di pé,
Bu trokola odju xuxa kolóla,
Bu po xupa-káka pé trokádu.
Má inda m-sta lapidu na bo minina,
E lapidu na bo minina eh eh eh eh...
Dja-u muda kaminhu pa otu rubera
Na mundu bu s?t?ánda so pa kau rabés
Ta kóri di mi
Dja-u bá mása bósta, Pilotu mordę-u na máma-kadera
Bu kré otu algem pa-m sai di bu pé
Bu da-m um borduáda-bára-marmuleru
Bu fergâ-m narís na pipí di Taréku
Bu da-m káldu d?ása-kafanhotu...
Má inda m-kuntina lapidu na bo minina
E lapidu na bo minina eh eh eh eh (bis)
(*)E lapidu na bo, m-sta lapidu na bo,
Báxu kótchi-kótchi minina, na séti bráku-bu kabésa
Na tudu pásu ki bu da, m-sta lapidu na bo.
Báxu kótchi-kótchi minina, na séti bráku-bu kabésa uoi
Na tudu pásu ki bu da - eh lapidu na bo, minina eh eh?
Dja-u tra kása tedja dja-u po betom,
Bu po muzáiku na sala-jantár,
Bu po kása finu só pa-m skorega,
Pa-m kai pa-m da kokéta na tchom !
Bu po nogósi na Sukupira :
Brajeru ki toma dja subi dja latchi !
Bu kumpra starletixou di karambóla :
Dinheru m-ka sabi dipundi ki bem !
Má inda m-sta lapidu na bo,
E lapidu na bo minina eh eh eh eh...
Bu kumpra pasáji bu bá Bisau
Bu bá fasę-m kórda ku bu iram,
Bu bá rótcha prétu bu bá kontráta
Ku Xuxu pa-u da kábu di mi di bés.
Kusa ka filâ-bu bu bira dodu,
Bu buâ na mi bu korę-m mó na koxa,
Bu odja ma mi é féru kurádu,
Bu pega bu bóka bu po na di meu.
A-gó ki-m bira lapidu na bo minina
E lapidu na bo minina, eh eh eh eh.
(*)E lapidu na bo minina, m-sta lapidu na bo,
Báxu kótchi-kótchi minina?


text:
Platiny Mário Lopes Alves, natural di ilha do Fogo, entra na Portugal na Outubro di 2013 ku un visto di kurta durason.
Si sonho era komu di txeu otus “mininos” cabo-verdianos : Ser futebolista profesional.
Sonho di Platiny fika provavelmeti distruidu es segunda-fera kuandu equipa ki kontratal ( Gil Vicente) dispidil “unilateralmenti” pamodi es fla ma es jugador cabo-verdiano falsifica idade (documento ta fla ma e ten 20 ano, ma e naci na dia 01 di Febreru di 1996)...
Dirigentes di Gil Vicente so ben toma es decizon dipos di Serviços de Estrangeiros e Fronteiras de Portugal ter detetadu ma registo criminal ki Platiny aprezenta pa renovason di autorizason di rezidencia era falsu. Platiny foi detidu y kontra el dja aprezentadu kexa na Tribunal. Ê ka so el ki sta nes situason mas so si nome ki divulgadu.
Pa es talentozu médio ofensivu cabo-verdiano ê destruison di un sonho.... Ago es joven di kabelu afro ten ki volta pa dezempregu na Cabo Verde pamodi certamenti ê ka ta renovadu visto na Portugal. ...Gil Vicente ka sta pagal si salário di 500 y tal euros desdi mes di Junho y goci ti caza ki es dal pa e mora es kre tomal .... Platiny fla ma e sta ser “tratadu sima katxor” emkuantu dirigentes di Gil Vicente sta fla ma es foi enganadu.... Li ki ta kumesa mintira...
Li ki ta kumesa mintira pamodi dirigentes di Rio Ave sabia muito bem ma Platiny ka ten 20 ano. Si empresario ( cabo-verdiano Joăo José) si empresario tambe sabia kom certeza ma si documentason ê falsu.
Si documento foi falsificadu na Cabo Verde pa un Italiano y un Alemon ki Platiny fla ma odjal ta juga futebol y ma prumeti “kolocal “ na Europa. E es Alemon ki na S.Vicente tratal di tudu papelada, incluindo passaporte.
Documentos foi forjadu.
Idade foi falsificadu.
UNDI STA SI EMPRESARIO JOÃO JOSÉ?
Platiny entra certamenti nes “jogo di mintira” sima entra txeu otus jovens cabo-verdianos na expetativa di un vida midjor....Pa es joven nascidu na Fogo na seio di un familia pobre viagen pa Porugal nen ka foi “pacifico” : Komu si mai staba kontra ê tevi ki fugi pa S,Vicente y dipos pa Praia pa ê bai panha avion....
Alemon ku italiano nunka + ê ka odja: Foi un desconhecidu ki bai speral na aeroporto de Lisboa... So + tardi ê ki ê ben konxi Joăo José, “influente “ embresario cabo-verdiano ki “colocal” na Gil Vicente ( Bu podi pergunta ti ki ponto Platiny sta tenta “prutegi” es si empresário). fonte:ok


text:
Pamodi juiz konsidera ma el ê un prigu pa sosiedadi
Jorge ka aguenta lagua es kuarta-fera di parmanhan kuandu ê obi un juiz di Tribunal Superior di Providence ta kondenal a prizon perpétua komu kastigu pa morti di si fidju-femia Aleida de Pina na sidadi di Pawtucket na Julho di 2013. Antis di lé sentensa juiz txoma Jorge de Pina sádiku y abuzador, un pai ki tortura si fidju ti morri so pa mostra ma ê podi ( Juiz fla ma Jorge ta xikotiaba Aleida ku fiu di luz ki kába pa perfura si intestino y finalmenti kauza si morti)
Ku ajuda di un intérprete Jorge de Pina ki papia na kriolu fla ma ê ka sabia ma xikotada ta mata y ma si era pa Aleida morri era midjor ê morreba el ...Y + un bes ê rekorda ma ê sta kriaba Aleida na Merka sima si mai krial na Cabo Verde , si mai ki ê fla ma ta sotaba el txeu kuandu el era mininu ...Mas nen stória d’infansia nen txoru di Jorge ka imusiona juiz ki fla ma lagua di Jorge ê ka pa Aleida ...mas sin pa el propi Jorge de Pina .
Nu ta rekorda ma Jorge de Pina foi julgadu y konsideradu kulpadu di omisidio di segundu grau na pasadu mes di Abril. Juiz podia setensial a un pena ki podia bai di 10 anu di kadeia a prizon perpétua...Aparentimenti juiz konsidera ma Jorge de Pina ka ten riabilitason y ê opta pa pena másimu.
PS : Juiz distaka tudu apoio ki Jorge de Pina resebi di si familia ( na ses direitu) mas tambe ê lembra ma úniku ki podia papia y fazi justisa pa Aleida era el ) fonte:ok